Da li su deca sa psom u kući zdravija? - Odmor sa decom\nDa li su deca sa psom u kući zdravija?\nKako kućni ljubimci a posebno psi imaju uticaja na razvoj dece, fizičke aktivnosti, nivo stresa, anksioznost i razvoj? Ovde ćete proneći rezultate istraživanja koji daju odgovore ne pitanje: Da li su deca sa psom u kući zdravija?\nPrema istraživanjima centara za kontrolu i prevenciju bolesti, anksioznost kod dece se može izlečiti sa kućnim ljubimcem i to psom.\nMentalne bolesti i gojaznost koji se pojavljuju u ranom detinjstvu predstavljaju značajan problem za američko zdravstvo te je potrebna reakcija i rana intervencija. Prema Američkoj javnoj zdravstvenoj službi (Unated States Public Health Service – USPHS), psi kao kućni ljubimci imaju pozitivan uticaj na zdravlje odraslih ljudi. U Australiji i Velikoj Britaniji, pojačana psihička aktivnost, zdraviji indeks telesne mase (Body Mass Index – BMI) među decom uzrasta 5-6 godina je povezana sa porodicama koje imaju pse, usled čestih šetnji i aktivnijeg igranja sa ljubimcem. Ovakvi podaci manjkaju u Americi te je potrebno više istraživanja kako bi se kućni ljubimci potvrdili kao strategija za poboljšanje opšteg zdravlja.\nKako kućni ljubimci pomažu mentalnom zdravlju?\nKućni ljubimac stimuliše konverzaciju, izazivajući efekte koji imaju ublažavajuća dejstva na socijalne anksioznosti. Psi posebno imaju tendenciju da prate ljudske komunikacione signale što pomaže emocionalnom razvoju.\nDeca uzrasta od 7 do 8 godine su rangirala kućne ljubimce kao nosioce konfora, samopouzdanja i pouzdanosti, pre ljudi. Terapija uz pomoć životinja (Animal Assisted Therapy – AAT) sa psima smanjuje anksioznost i uzbuđenje, smanjuje strah od odvojenosti, pojačava povezanost među decom poboljšavajući mentalno zdravlje i smanjujući poremećaje u razvoju. Ako druženje sa psima kod manje dece ima pozitivne efekte, onda pozitivna interakcija između dece i pasa može imati preventivno dejstvo na potencijalne probleme koji se mogu javiti u pubertetu ili zrelijoj životnoj dobi. Međutim, za pružaoce osnovnih zdravstenih usluga ne postoji dovoljan broj dokaza kako bi roditeljima potvrdili prednosti pasa kao kućnih ljubimaca za decu mlađeg uzrasta.\nMože li pas kao kućni ljubimac da poboljša Indeks telesne mase i umanji anskioznost kod dece?\nStudija zdravstvenog centra iz New York-a (Bassett Medical Center in New York) istražuje hipotezu koja tvrdi da psi imaju pozitivan uticaj na zdravu telesnu težinu i mentalno zdravlje među decom.\nStudija je posmatrala 643 deteta, životne dobi između 3 i 10 godina, sa prosečnom starošću od 6.7 godina u periodu od 18 meseci u okruženju osnovne pedijatrijske nege. Od tog broja, 45% su bile devojčice, 58% je bilo privatno osigurano i 58% je imalo psa kao kućnog ljubimca.\nPre godišnje posete, roditelje su trebali da popune on-line anketu o proceni rizika zdravlja sa fokusom na indeks telesne mase, fizičku aktivnost, vreme provedeno pred ekranom, mentalno zdravlje i vlasništvo kućnog ljubimca. Nije pronađena razlika u indeksu telesne mase, fizičke aktivnosti i vremena provedenog pred ekranom kod dece koja su imala psa i one koja ga nisu imala. Ali među 58% dece koja su imala psa u domu, samo 12% je bilo pozitivno na testu anksioznosti dok je kod dece bez psa u kući taj broj bio 21%. Prednost ove studije je zasnovana na preventivnom delovanju kod dece I što je sprovedena u stvarnom okruženju na mnogo većoj grupi ispitanika za razliku od prethodnih istraživanja koja su se fokusirala na decu sa mentalnim i razvojnim poremećajima.\nOgraničenje u istraživanju može biti roditeljska anketa, mada statistika pokazuje visoko podudaranje između aktuelnih mentalnih problema i onoga što su roditelje naveli.\nInterakcija sa pitomim psom takođe redukuje nivo kortizola, najverovatnije kroz oslobađanje oksitocina što umanjuje fiziološke reakcije na stres. Ovi hormonalni efekti mogu ležati u osnovi emocionalnih i bihejvioralnih prednosti terapije psom kao kućnim ljubimcem.\nTeskt preuzet sa : www.medicalnewstoday.com


Jeremić: Vučić sa Haradinajem i Tačijem stvara atmosferu rata da bi priznao Kosovo - Izazov\nNovi magazin 7. decembra 2018. 08:55\nPredsednik Narodne stranke Vuk Jeremić ocenio je danas da predsednik Srbije Aleksandar Vučić, zajedno sa „partnerima“ iz Prištine Ramušom Haradinajem i Hašimom Tačijem, režira atmosferu rata kako bi imao opravdanje da potpiše sporazum koji bi omogućio ulazak Kosova u Ujedinjene nacije.\n„Ako se razgraniče Srbija i Kosovo na način na koji to žele Vučić i Tači, tada više nema prepreka da Kosovo postane član UN. Ako postane član UN, tada više nema međunarodnih pravnih mehanizama da se spreči dalje prekrajanje granica na Balkanu, od stvaranja velike Albanije pa nadalje“, rekao je Jeremić.\nJeremić je ocenio da je postao glavna meta vlasti jer iznosi informacije o „mahinacijama Vučića i njegovih saradnika“, ali i dodao da ukoliko mu se nešto desi to sigurno neće proći bez međunarodnih posledica, pogotovo nakon razgovora o situaciji u Srbiji sa američkim državnim tužiocem, ali i drugim sagovornicima iz sveta.\nOn je naveo da je sva odgovornost za porast nasilja isključivo na vlastima koje stvaraju atmosferu u kojoj neki građanin pomisli da „čini dobro delo ako nekom iz opozicije nešto nažao učini“.\n„Mi smo bili protiv izlaska i na izbore u Lučanima, ali zbog jedinstva i solidarnosti u SZS, nismo hteli da iskoristimo svoje pravo veta. Narodna stranka se zalaže za aktivan bojkot parlamenta kao i svih drugih institucija, jer ovde stvari ne da nisu normalne, nego se štaviše naglo pogoršavaju“, rekao je Jeremić.


Home » Koje su to supstance koje izazivaju zabrinutost?\nŠirok spektar regulatornih mera zaštite od opasnih hemikalija je regulisan REACH Uredbom i drugim propisima EU, a takođe i propisima u Srbiji gde su transponovani ovi propisi. Na primer, postoje za snabdevanje potrošača mnogim opasnim supstancama. Sva ograničenja i zabrane propisane REACH Uredbom važe i u Srbiji. Druge supstance se mogu staviti samo na tržište EU ako je specifična upotreba odobrena. Izdavanje odobrenja te vrste nisu preuzeta u Srbiji.\nSupstance koje mogu imati ozbiljne posledice po ljudsko zdravlje i životnu sredinu mogu se identifikovati kao supstance koje izazivaju zabrinutost (SVHCs). To su, pre svega, supstance koje su kancerogene, mutagene ili toksične po reprodukciju, kao i supstance koje su perzistentne (dugotrajne, teško se razlažu) i bioakumulativne (nakupljaju se živim organizmima pa i ljudskom telu). Druge supstance koje spadaju u tu grupu a koje mogu izazivati ekvivalentnu zabrinutost pre svega su endokrini disruptori, odnosno supstance koje ometaju rad endokrinog sistema.\nFtalati kao grupe supstanci su najčešće korišćeni plastifikatori u svetu. Određeni ftalati su klasifikovani da imaju štetan uticaj na reprodukciju i nekoliko njih- uključujući DEHP, DBP, BBP i DIBP – nalaze se na Listi kandidata supstanci koje izazivaju zabrinutost. Ovi ftalati se mogu naći u unutrašnjosti i spoljašnjem delu proizvoda, i u podovima, krovovima, kablovima, crevima i obloženim tkanina, kao što su veštačke kože za torbe i na koricama knjiga.\nBromovani retarderi plamena HBCDD (heksabromciklododekan) se koriste u polistiren proizvodima- uglavnom u termoizolacionim pločama/panel zgradama, za ambalažu i u plastičnim kućištima elektronskih ili električnih uređaja. Takođe se primenjuje u premazima na tekstilu, uglavnom za tapacirani nameštaj i sedišta u transportnim sredstvima, draperijama, zavesama i roletnama, uključujući unutrašnjost automobila i tekstil. Sada su predmet zabrana korišćenja u celom svetu jer su perzistentni, bioakumulativni i toksični i mogu da se transportuju dugim relacijama u životnoj sredini. Na primer, čak su pronađeni kod životinja na Arktiku. Njihova opasna svojstva će verovatno dovesti do značajnih štetnih efekata po zdravlje ljudi i životnu sredinu širom sveta.\n4-terc-oktilfenol etoksilati su jedan od brojnih endokrinih disraptora koji su identifikovani kao supstance koje izazivaju zabrinutost jer su štetne po životnu sredinu. U životnoj sredini, oni degradiraju do 4-terc-oktilfenola i izazivaju endokrini poremećaji kod riba. Ove supstance imaju različite načina korišćenja, uključujući upotrebu u bojama i medicinskim proizvodima ili uređajima. Smatra se da su uticaji izazvani 4-terc-oktilfenol etoksilatama na životnu sredinu uporedivi sa onima kod PBT supstanci i zbog toga dovode do ekvivalentnog nivoa zabrinutosti.\nSIN Lista je sveobuhvatna lista supstanci koje je ChemSec, prema REACH kriterijumu, identifikovao kao supstance koje izazivaju zabrinutost. ChemSec je na osnovu naučno proverenih informacija i drugih postupaka koji se zvanično sprovode u EU, sačinila bazu podatka da bi ubrzala regulatorne postupke i dala uputstva donosiocima odluka, poslovnom sektoru, investitorima i nevladinom sektoru o supstancama koje zbog svojih svojstva treba da se kategorišu kao supstance koje izazivaju zabrinutost. Baza podataka SIN Liste sadrži nazive supstanci, kao i informacije o njihovim svojstvima koji utiču na zdravlje ljudi i životnu sredinu, tehničke funkcije i moguće načine upotrebe tih supstanci. Lista sadrži mnogo veći broj supstanci koje izazivaju zabrinutost od lista koje su identifikovane na web-sajtu Evropske agencije za hemikalije. ALHem je preveo sadržaj baze podatka SIN Liste. na srpski jezik kao i opšte informacije o samoj SIN Listi i opis metodologije kako je ta lista sačinjena.


Naslovna » BG svaštara » Drugi pišu » Iseljenje iz Srbije – saveti psihologa\nKatarina Vidaković 21. juni 2015. Drugi pišu Postavite komentar\nIseljenje je velika lična životna promena o kojoj mi, koji smo još uvek tu, sanzajemo indirektno iz svedočenja prijatelja, rođaka, poznanika… A ona su različita. Kada je reč o zadovoljstvu, strepnji, tuzi i drugim psihičkim stanjima emigranata – čini se da uopštavanja ne može biti.\nO izvesnim pravilnostima se, ipak, može govoriti, navodi u intervjuu za „Novosti“ Marjan Tošić, psiholog i predsednik Udruženja za psihoterapiju, savetovanje i koučing Srbije i predlaže teme za razmišljanje za one koji planiraju da se isele.\nObično važi sledeće…\nOsobe koje se dobro adaptiraju na novu sredinu najčešće odlaze sa sasvim jasnim razlogom i ciljem, u zemlju čiji jezik znaju, u kojoj već imaju prijatelje…\nMlađe osobe se lakše prilagođavaju pošto, jednostavno, imaju više vremena u budućnosti za koju prave planove, i manje navika i sećanja iz prošlosti koje treba da promene.\nObaveze prema roditeljima i realna ili nerealna odgovornost mogu da predstavljaju otežavajuće okolnosti.\nDruštvene mreže, skajp komunikacija, povremene posete Srbiji… nemaju bitnog uticaja na nostalgiju. Emigranti koji su zadovoljni svojim novim životom i osećaju se dobro neće imati posebne koristi ili štete od manje ili veće učestalosti kontakata.\nRadoznalost, prilagodljivost, otpornost na stres, promene i neuspeh, osobine su koje neki ljudi poseduju u manjoj ili većoj meri i u životu „kod kuće“. Logično je da će se oni razlikovati i u uspešnosti prilagođavanja na nove okolnosti.\nPotrebno je racionalno i emocionalno samopreispitivanje. Što znači – iskreno odgovoriti sebi na pitanja o pravom razlogu želje (i/ili potrebe) da se ode. Da li je postoji dugotrajni egzistencijalni problem koji se može rešiti samo iseljenjem, bežanje od nečega, pokušaj da se reši stresna ili konfliktna situacija, želja da se u novoj sredini ostvare planovi…\nUz što više informacija treba se unapred suočiti sa realnošću novog okruženja – da li je i koliko izvesno da će život biti takav kakav se zamišlja.\nUkoliko porodica planira odlazak, potrebno je doneti odluku da li je bolje da se svi isele zajedno ili da prvo ode na neko vreme jedan član, a kasnije mu se drugi pridruže. Ovo obično zavisi od uslova i posla, dakle, specifičnosti situacije.\nU dobroj meri se može unapred iskreno proceniti šta se gubi, a šta se dobija, stavku po stavku, korak po korak, u materijalnom, ali i u svakom dugom smislu.\nTagovidrugi pišu emigracija iseljenici iseljenje novosti saveti\nPrethodni Zanimljivosti o animiranom filmu „U mojoj glavi“\nSledeći Trg Slavija: Adrenalinski šok


Tribina o održivom razvoju | NisCafe\nAIESEC u Nišu zajedno sa Ministarstvom za evropske integracije, organizuje 10. maja 2011. godine Dan održivog razvoja u svečanoj sali gimnazije Bora Stanković od 18:00 do 19:30h.\nOdrživi razvoj podrazumeva skladan odnos ekologije i privrede, kako bi se prirodno bogatstvo naše planete sačuvalo i za buduće naraštaje. Dan održivog razvoja prvi put je obeležen 2008. godine, i nakon uspešne realizacije raznih promotivnih aktivnosti, došlo se na ideju da se ti dogadjaji centralizovani na jedno mesto, prošire na celu Srbiju kako bi veći broj ljudi dobio priliku da sazna nesto o održivom razvoju. U skladu sa tim ove godine Dan održivog razvoja biće obeležen u Kragujevcu, Nišu, Novom Sadu, Subotici, Valjevu, Kruševcu i Beogradu. U ulozi predavača naći će se studenti, članovi AIESEC-a, kao i stručnjaci iz oblasti ekologije, zaštite životne sredine i održivog razvoja.\nNacionalna strategija održivog razvoja definiše održivi razvoj kao ciljno orijentisan, dugoročan, neprekidan, sveobuhvatan proces koji utiče na svaki aspekt života (ekonomski, socijalni, ekološki i institucionalni), na svim nivoima. Glavni cilj je uspostavljanje ravnoteže tri ključne dimenzije, odnosno tri stuba održivog razvoja:\nâ€¢ Zaštita životne sredine uz racionalno raspolaganje prirodnim resursima\nâ€¢ Održivog razvoja društva, na bazi socijale ravnoteže\nâ€¢ Održivog ekonomskog rasta, privrednog i tehnološkog razvoja\nBudite otvoreni za nova znanja i prvi koji podstiču promene.


source.ba | Predstavnici OHR-a posjetili Vladu Tuzlanskog kantona\nAktualna politička situacija i odnosi u Tuzlanskom kantonu nakon formiranja Vlade bile su teme današnjeg sastanka političke savjetnice u Uredu visokog predstavnika za Bosnu i Hercegovinu (OHR) Edine Topić i premijera Tuzlanskog kantona Denijala Tulumovića.\nPremijer je ovom prilikom prezentirao trenutnu političku situaciju, te istaknuo nekoliko stvari koje će biti odrednica i fokus ovog saziva Vlade.\n- Mladost je nešto što karakteriše ovaj saziv Vlade, tako da do kraja ove godine očekujem znatno dinamičniji i energičniji rad. Vlada je formirana u vrijeme godišnjih odmora i ma koliko se mi trudili da se to ne osjeti, to je faktor koji je ipak imao određeni utjecaj na dinamiku zbivanja - kazao je premijer Tulumović.\nDodao je da će u narednom periodu njihov fokus djelovanja biti na realnom i proizvodnom sektoru, rješavanju problema s kojim se privrednici susreću i stvaranje što povoljnijeg ambijenta za rast investicija.\nOsim navedenog, Vlada će imati i prioritet bolje putne povezanosti Tuzle i Tuzlanskog kantona prema Sarajevu, Doboju i Orašju.\nSavjetnica Topić se zahvalila na dosadašnjoj uspješnoj saradnji koju Ured ima s Vladom Tuzlanskog kantona, te je izražena obostrana spremnost za češće kontakte i zajednički, partnerski rad u narednom periodu - saopćeno je iz Vlade TK.


Blic: Vučić pred miting 19. aprila ovo poručio svim odborima - Infobrif\nBlic: Vučić pred miting 19. aprila ovo poručio svim odborima\nObjavljeno 16.04.2019. u 08:16\nFOTO TANJUG/ RADE PRELIC\nNe pristajem ni na kakve ultimatume opozicije. Oni ne traže da narodu bude bolje, njihovi uslovi su tajkunski, poručio je juče najbližim saradnicima predsednik Srbije i SNS-a Aleksandar Vučić, saznaje „Blic“.\nVučić se putem video-konferencije obratio predsednicima 25 okružnih i osam gradskih odbora u Beogradu i poslao im poruku pred veliki skup SNS koji će se u petak održati u glavnom gradu, piše ovaj portal.\n„Predsednik je razgovarao sa ljudima od najvišeg poverenja. Davao nam je instrukcije pred veliki miting i poručio nam da je slobodarska Srbija uvek pobeđivala fašizam i lopovluk, pa će tako biti i ovog puta“, kaže izvor „Blica“ iz vrha vladajuće stranke.\nDanas će u Beogradu biti održana sednica rukovodstva SNS na kojoj će se okupiti oko 7.000 delegata iz cele zemlje. Tema će, pored mitinga u petak, biti i izbori. Iako se neki pitaju zašto toliki broj delegata, u SNS za „Blic“ poručuju da Vučić hoće da pošalje poruku opoziciji o moći organizacije čiji je lider.\nVučić očekuje da će na skupu u Beogradu biti više od 150.000 ljudi i da će to biti najveće ovakvo okupljanje u novije vreme.\n„Poručio nam je da na miting dođemo ranije pošto zbog gužve očekuje kolaps u saobraćaju. Rekao je i da nikakvih blokada neće biti, da to neće dozvoliti i da mu za to nije potrebna policija“, priča sagovornik „Blica“..\nŠto se tiče današnjeg skupa partijskog rukovodstva, mada je najavljeno da će 7.000 delegata glasati o raspisivanju vanrednih izbora, to se, prema rečima našeg sagovornika, neće dogoditi.\nĐilas: Demokratija u opasnosti zbog Vučićeve osmogodišnje…\nHaradinaj: Ukidanje takse doprinos pobedi Vučića na…\nVučić: Zaposleni u vojnoj industriji ne treba da brinu,…\n„Vodiće se debata, saslušaćemo predsednika, ali će i svako od nas moći da kaže šta misli. Svakako će se uskoro ići na izbore, ali malo je verovatno da ćemo danas odlučivati o datumu. Pošto je jasno da bi velika većina, ako ne i svi, bili za izbore, za to i nije potrebno glasanje“, kaže isto izvor.\nDa bi doneo odluku o raspisivanju izbora, Vučić će sačekati i seriju značajnih sastanaka sa najmoćnijim liderima sveta. On će sa premijerkom Anom Brnabić otputovati 29. aprila u Berlin, gde će pored drugih državnika iz regiona razgovarati sa nemačkom kancelarkom Angelom Merkel i francuskim predsednikom Emanuelom Makronom. Iako je rečeno da će na dnevnom redu biti „neformalna razmena ideja“, jedna od tema biće i rešenje kosovskog problema.\nPre toga, Vučić će se u 25. aprila u Kini, u okviru foruma „Pojas i put“, sastati sa predsednikom te zemlje Si Đinpingom, a kako saznaje „Blic“, imaće i bilateralni susret sa ruskim predsednikom Vladimirom Putinom.\n„Tek nakon svih sastanaka u Kini i Berlinu predsednik će odlučiti o izborima. Zato će današnju sednicu rukovodstva SNS iskoristiti da pošalje poruku liderima Saveza za Srbiju i da im kaže šta misli o njihovim uslovima“, zaključuje naš sagovornik.\nNa današnjoj sednici najšireg rukovodstva SNS većina članova biće za vanredne izbore, ali odluka će biti na predsedniku stranke Aleksandru Vučiću, tako da je realnije da budu redovni izbori sledeće godine, nego vanredni u junu, ocenio je Bojan Klačar iz CESID-a.\nOn je rekao da će na sednici biti uključeni svi oni koji u SNS nešto znače, ali da ne treba očekivati da će sutrašnji dan biti „dan D“. „Može se očekivati da danas ne dobijemo odgovor da li će biti vanrednih izbora“, rekao je Klačar.\nKada je reč o uslovima koje je opozicija na subotnjem protestu postavila vlasti, Vučić je rekao da nikakve ultimatume neće prihvatiti, kao i da su svojim uslovima, lideri opozicije Đilas, Jeremić i Obradović pokazali da ih ne interesuje narod, već da se bore za sopstvene interese.\n„Pitao je kako to da među zahteve nisu stavili plate lekara, medicinskih sestara, nastavnika, vojnika… ili nešto što se tiče standarda penzionera, nego su se baš uhvatili REM-a, koji treba Šolaku, ili RTS-a, pošto je tamo sva dokumentacija koje bi da se dokopaju kako bi prikrili svoju odgovornost za sve što su radili dok su bili u prilici. Na kraju nam je poručio da nikakve ucene neće dozvoliti“, otkriva sagovornik „Blica“.\nDanas sednica Predsedništva SNS, ova dva pitanja biće na stolu\nRadojičić uputio poruku građanima Francuske: Beograđani su uz Vas!\nĐilas: Demokratija u opasnosti zbog Vučićeve osmogodišnje autokratije\nHaradinaj: Ukidanje takse doprinos pobedi Vučića na izborima\nVučić: Zaposleni u vojnoj industriji ne treba da brinu, država će im pomoći\nPalma: JS, SPS i SNS na jednoj listi za lokalne izbore\n9,496Likes Prati nas\n165Followers Follow Us


Princ Čarls i vojvotkinja od Kornvola danas su u Prištini položili cveće na spomenik “posvećen svim osobama koje se nakon poslednjeg rata na Kosovu vode kao nestale”, a britanski prestolonaslednik i predsednica Kosova Atifete Jahjaga razgovarali su i s predstavnicima udruženja nestalih lica tokom i posle rata na Kosovu.\nPolaganju cveća na spomenik na platou ispred zgrada Vlade i Skupštine Kosova prisustvovalo je više desetina članova porodica i udruženja nestalih Albanaca, kao i pojedini članovi porodica nestalih Srba i koordinator Udruženja nestalih Srba i ostalih nealbanaca na KiM Milorad Trifunović.\n“Danas smo prisustvovali prijemu kod princa Čarlsa koji nas je primio i saslušao naš bol i tugu koje nosimo već sedamnaest godina, kao i našu borbu u potrazi za nestalim članovima naših porodica. Hvala princu Čarlsu na razumevanju koje je iskazao za naše probleme. Hvala mu na saučešću u bolu koje nam je iskazao posle razgovora”, rekao je Trifunović.\n“Princ Čarls nam je tokom razgovora rekao da je njegova moć da utiče na bilo koga da se rasvetle sudbine nestalih vrlo mala, ali da će on kao humanitarac i kao čovek učiniti onoliko koliko može da se sudbine nestalih lica na Kosovu reše”, rekao je Trifunović.


Lukašenko: Belorusija ne želi da postane sanitarni kordon između Rusije i Zapada - 15.08.2020, Sputnik Srbija\nLukašenko: Belorusija ne želi da postane sanitarni kordon između Rusije i Zapada\nPredsednik Belorusije Aleksandar Lukašenko izjavio je da Republika ne želi nekoga da štiti i da postane sanitarni kordon između Rusije i zapadnih zemalja. 15.08.2020, Sputnik Srbija\nevropa, svet, vesti, belorusija, zapad, izbori i protesti u belorusiji, rusija\n22:27 15.08.2020 (Osveženo: 01:00 26.08.2021)\n© Foto : The Press Service of the President of the Republic of BelarusPrezident Belorussii Aleksandr Lukašenko na vstreče s aktivom Vitebskoй oblasti\nPredsednik Belorusije Aleksandar Lukašenko izjavio je da Republika ne želi nekoga da štiti i da postane sanitarni kordon između Rusije i zapadnih zemalja.\n„To sam već prolazio nakon raspada SSSR, kada je bilo pokušaja formiranja baltičko-crnomorskog regiona – zaštitne zone, koju bi činile tri baltičke zemlje, Belorusija i Ukrajina, kako bi se odvojila Rusija od Zapada. Međutim, mi ne želimo da budemo nečija leđa, da nekoga štitimo i budemo sanitarni kordon. Mi znamo do čega to može dovesti. Zato sam sa predsednikom Putinom dogovorio uzajamnu saradnju kada je o tome reč“, rekao je Lukašenko.\nPrema navodima agencije „Belta“, Lukašenko je na sastanku u Centru strateške uprave Ministarstva odbrane izjavio da postoje informacije da zemlje, zapadno od Belorusije, žele da „formiraju ljudski lanac“ od Viljnusa do Kijeva.\n„To jest, lanac neravnodušnih. Malo li je neravnodušnih na trgu u Minsku sa cvećem i u formiranim lancima...Sada hoće da ga formiraju od Viljnusa do Kijeva i da okupe više od 300.000 ljudi“, rekao je Lukašenko.\nOn je istakao da je naložio Ministarstvu odbrane, policiji, KGB-u generalnom tužilaštvu, da „procene situacije i da kategorički spreče takve akcije“.\nPres-služba beloruskog lidera je saopštila da je Lukašenko poručio aktuelnoj vladi – premijeru, ministrima i predsednicima državnih organa, da obavljaju svoje dužnosti dok se ne formira novi sastav Saveta ministara.\nBeloruski lider danas je razgovarao sa ruskim predsednikom Vladimirom Putinom sa kojim se dogovorio da će Rusija osigurati bezbednosti Belorusije ukoliko to bude potrebno.


Lalatova lekcija prijatelju, Vojvodini novi bodovi! - Sportske.net\nPo povratku iz Belgije, ekipa Vojvodine uspešno se vratila domaćim obavezama.\nOvo se ne propušta, kakva ekipa za vikend u ''Kao nekada''!Ovo se ne propušta, kakva ekipa za vikend u ''Kao nekada''!Nema potrebe da se krije, strašno je od koga ispadaju srpski klubovi u Evropi!Neustrašivi Lalat: ''Kao protiv Zvezde i Partizana...''Povratak u ''Linglong SL'' realnost, ko s kim u produženom vikendu?\nEvropska ovosezonska epizoda Vojvodine nije dugo trajala, ali u domaćem šampionatu ekipi Nenada Lalatovića za sada vrlo dobro ide.\nPribojavao se Lalatović današnjeg gostovanja u Inđiji zbog umora svojih igrača posle produžetaka koje s igrali protiv Standadra u Liježu, ali na kraju je Vojvodina ostvarila svoj cilj.\nU pretposlednjem meču devetog kola Linglong Superlige Srbije, Vojvodina je kao gost savladala Inđiju sa 2:0, što joj je šesta pobeda od početka sezone.\nTokom prvog poluvremena nije bilo većih uzbuđenja, delovalo je da bi Vojvodina mogla da se namuči da dođe do gola domaćina, ali u nastavku druga slika.\nSve je za goste bilo lakše od 59. minuta i odlične akcije koju je Vukadinović završio lepom asistencijom za Petra Bojića sa leve strane, a njemu nije bilo teško da loptu sprovede u mrežu.\nSve dileme oko pobednika rešene su jedanaest minuta kasnije, kada je Drinčić izveo slobodan udarac sa desne strane, centrirao u kazneni prostor gde su loše reagovali defanzivci Inđije, a na kraju lopta stiže do Nemanje Čovića, koji sa nekih šest metara sprovodi u mrežu.\nNa kraju, prijateljski zagrljaj bivših fudbalera Zvezde, a sada trenera Inđije i Vojvodine, Bratislava Živkovića i Nenada Lalatovića...\nDeveto kolo zatvoriće večeras Partizan i OFK Bačka od 18 časova u Humskoj.


Naslovna/Sport/Jokić prvi put dio spektakularnog NBA dana\nDenver Nagetsi prvi put još od 2012. godine igraće na katolički Božić, dok će Nikola Jokić prvi put u životu biti dio ovog posebnog dana u SAD.\nČelni ljudi najjače lige na svijetu kada sastavljaju kalendar gledaju da na Božić igraju uglavnom favoriti za titulu, kao i one atraktivne, mlade ekipe.\nNagetsi i Pelikansi odigraće poslednji meč na Božić – u noći između srijede i četvrtka u 04.30.\nNBA dan kreće od 18 časova po centralnoevropskom vremenu utakmicom između Toronto Reptorsa i Boston Seltiksa. Sve se nastavlja mečom Filadelfije 76ers i Milvoki Baksa (20.30), baš kao i susretom Voriorsa i Roketsa, čiji ćete meč moći da gledate na O2 TV od 23h.\nUtakmica koja izaziva najviše pažnje kod ljubitelja košarke u SAD, ali i širom svijeta, je ona između gradskih rivala Lejkersa i Klipersa. Oni će igrati u “prajm tajmu” – od 02.00.\nLebron Džejms i Entoni Dejvis, prve zvijezde Lejkerse, uprkos sitnim povredama igraće protiv Kavaja Lenarda i Pol Džordža, i nema sumnje da nas očekuje spektakl. Ovo je ujedno i vrhunac dana s obzirom da meč Nagetsa i Pelikansa, koji zatvara Božićni dan, neće privući mnogo pažnje među američkom publikom.\nUtakmice na Božić jedne su od najčuvenijih u SAD, igrači su posebni motivisani tog dana i svjedoci smo nekih sjajnih duela. Vidjećemo kako će se Jokić snaći u debiju.\nBožić igra NBA NBA liga SAD TV


Popović za preusmeravanje subvencija na domaće preduzetnike\nPredsednički kandidat Demokratske stranke Srbije Aleksandar Popović posetio je danas u okviru kampanje Valjevo, gde je izjavio da se zalaže za preusmeravanje subvencija na domaće preduzetnike i da se bori za Srbiju u kojoj će ljudi biti "svoji na svome".\nPopović je rekao da "besmislenim" smatra subvencionisanje stranih investitora koje od "njih stvara gazde, a od naših radnika robove".\nKako je kazao, subvencije treba preusmeriti na domaće preduzetnike, na proizvodnju za izvoz i onu koja supstituiše uvoz.\nPopović je, ispred spomenika Živojinu Mišiću, poručio da se bori za Srbiju u kojoj će ljudi da "budu svoji na svome", saopštio je DSS.\nPopović: Ako hoćete da Brisel vodi politiku Srbije, ne glasajte za mene\nPopović: Pregovore o Kosovu i Metohiji vratiti u UN\nPopović: Nijedan general NATO nije odgovarao za zločine 1999. godine\nPopović: Vreme za demografsku obnovu Srbije


Međunarodni sabor Srba u Valadanju - Dnevnik Juga\nHome / DRUŠTVO / Međunarodni sabor Srba u Valadanju\nIna Dendić 24/10/2018\tDRUŠTVO, Medvedja Leave a comment\nU Valdanju je potpisan sporazum o saradnji između tog grada i opština Lebane i Medveđa. Pre samog potpisivanja sporazuma gradonačelnik Valdanja Đuzepe Đankarlo Aćerbi priredio je prijem za delegaciju iz Srbije, koju su činili u ime opštine Lebane Dragan Jović, direktor OŠ „Vuk Karadžić“ sa saradnicima i predsednik opštine Medveđa Nebojša Arsić sa saradnicima.\nNa sastanku su razmotrene mogućnosti saradnje između ove tri opštine, a upućen je i poziv gradonačelniku Valdanja da poseti opštine Lebane i Medveđu kako bi još više učvrstili vezu Valdanja, Lebana i Medveđe. On se zahvalio na pozivu i rekao da će mu biti čast da poseti Lebane i Medveđu i da će se ta poseta sigurno realizovati što pre.\nTags Lebane Medvedja Saradnja sporazum Valadanja\nPrevious Završena rekonstrukcija vodovodne mreže\nNext Komemoracija u znak sećanja na „Žene Škotske“


Lokalna zajednica (ne)ovisna o NATO-u i EU | Balkan Diskurs\nKoliko će se poboljšati situacija u lokalnim zajednicama ako BiH pristupi NATO-u i Europskoj uniji (EU) pitanje je koje budi različita mišljenja kako u sigurnosnom tako i u ekonomskom smislu.\nU raspravama o NATO-u uglavnom se potenciraju politički i sigurnosni motivi za pristupanje, dok su ekonomske koristi zapostavljene ili se sagledavaju kroz prizmu pristupanja EU.\nIako pridruživanje NATO-u i EU može imati različite refleksije na sve sfere u društvu, istaknuti privrednici u lokalnoj zajednici poput Viteza, smatraju da se neće puno toga promijeniti.\nPomoćnik načelnika za poduzetništvo i lokalni razvoj u Vitezu i član nadzornog odbora preduzeća “Princip“, Muhamed Rebihić smatra da ulazak BiH u NATO i EU neće mnogo značiti za stanovništvo ove općine.\nPojašnjava da je u preduzeću “Princip“, koje je bilo među vodećim u namjenskoj industriji u bivšoj Jugoslaviji, došlo do kolapsa nakon rata i gašenjem proizvodnje trećina radno sposobnog stanovništva općine Vitez je ostala bez posla. Preduzeće “Princip“ u svojim pogonima je proizvodilo, između ostalog, raketni ekploziv, štapin, privredni eksploziv i slično.\n“Naša tehnologija je zastarijela, postrojenja uništena, kadar smo izgubili i nemoguće je vratiti prijeratnu proizvodnju. Svaki dan je situacija sve teža u ovom preduzeću i vrlo je teško umirućeg bolesnika vratiti u život“, ističe Rebihić.\nNamjenska industrija prije rata je bila jedna od najvažnijih grana Jugoslavije. Godišnje vrijednosti izvoza bile su mjerene milijardama američkih dolara. Danas na području Federacije BiH postoji deset preduzeća u oblasti namjenske industrije sa 1.963 zaposlena radnika.\nTomislav Bošnjak – Matić, predsjednik općinskog Vijeća u Vitezu, nekada je kao inžinjer pripravnik radio u “Principu“. On je mišljenja da Općina Vitez kao organ uprave nema kapaciteta da oživi ovo preduzeće.\n“Ulazak BiH u EU je još uvijek dalek put. Najsretniji bi bio da BiH sama sebi može skrojiti sudbinu. Moramo znati da niko neće riješiti naše probleme, ukoliko mi trezvenije ne počnemo da postupamo. Svakako da je NATO sigurnost za građane, ali nisam za to da nam iko dolazi u naše dvorište i nameće pravila“, kazao je Bošnjak – Matić.\nIsmet Trako, pomoćnik načelnika za civilnu zaštitu u općini Vitez, smatra da se broj uposlenih u “Principu“ ne može vratiti i da postanemo članica NATO-a, ali bi se mogao podignuti jedan dio pogona u kojem bi se proizvodilo za potrebe tog saveza.\nKada je u pitanju sigurnosni aspekt koji bi BiH dobila članstvom, u Vitezu građani naglašavaju da je dosta toga postignuto u proteklih 20 godina na pitanju pomirenja i smanjenju međunacionalnih tenzija.\n“U jednom malom multietničkom gradiću kakav je Vitez, svakako da bi ulazak BiH u NATO podigao nivo tolerancije među samim građanima, no to nije nužno, jer za ovih 20 godina od poslije rata je dosta urađenog posla u procesu pomirenja i smanjenju nacionalnih i vjerskih tenzija. NATO bi mogao biti kao jedan kontrolor dobrih komšijskih odnosa“, naglašava Trako.\nPrema mišljenjima građana Viteza, ulazak u NATO bi bio više psihološka garancija mira jer u BiH nikome nije do sukoba i narod želi da živi u slobodi i od svog rada.\nČlanstvo u NATO-u stvara pretpostavke za prijeko potrebnu ekonomsku stabilnost i rast stranih ulaganja. Primjeri novih članica NATO-a pokazuju da percepcija sigurnosti privlači investicije i pogoduje razvoju ekonomije.\nAlmin Jašarević, menadžer u fabrici namještaja “Divan“, iz Viteza smatra da ulazak BiH u NATO ne bi kratkoročno gledano davao značajne efekte na lokalnu zajednicu. Međutim, dugoročno gledano, kako je kazao Jašarević, stranci bi prepoznali potencijal koji nudi BiH i počeli ulagati.\n“U mojoj branši je najbitnija cijena i dobri modeli namještaja, jer Evropljanima treba samo dobra cijena i kvalitet, nije njima od značaja da li je država firme sa kojom posluju članica NATO saveza“, ističe Jašarević.\nNa području općine Vitez ima dosta stranih firmi koje su u suvlasništvu domaćih i stranih investitora. Prema podacima Zavoda za zapošljavanje, u Vitezu su 4.353 nezaposlene osobe od oko 26.000 stanovnika.\nGeneralni zaključak privrednika jeste da su domaće firme dovoljno zrele da se probiju na tržište van BiH i plasiraju svoje proizvode, ali im situaciju otežavaju složene prilike u BiH, te da bi ulazak u EU pomogao da se proizvodi iz Viteza lakše plasiraju i budu konkurenti na europskom tržištu.


Sindikat visokog obrazovanja TK pita: “Rektorice,šta ste radili preko godinu dana?” – TuzlaInfo.ba\nSindikat visokog obrazovanja TK pita: “Rektorice,šta ste radili preko godinu dana?”\nSindikat visokog obrazovanja TK obratio se javnosti saopćenjem koje prenosimo u cjelosti:\nSindikat visokog obrazovanja TK konstatuje da rektorica Univerziteta u Tuzli nema hrabrosti, niti argumenata da vodi direktan dijalog, niti da odgovori na postavljena joj pitanja. Stiče se dojam da se isključivo zbog medijskog pritiska oglašava sa šturim i krajnje neozbiljnim izjavama.\nZabrinjava činjenica da su tek nakon otvorenog pisma Sindikata visokog obrazovanja TK, aktuelni donosioci odluka rektorica dr. sc. Nermina Hadžigrahić, red. prof., direktor za ekonomske poslove Fuad Čergić, MA ekonomije i vječiti generalni sekretar Univerziteta u Tuzli Jasmina Berbić, dipl. pravnik izgleda postali svjesni bremenitih i dubokih problema koji su prisutni u našoj visokoobrazovnoj instituciji. Još više zabrinjava činjenica da rektorica kao probuđena iz dubokog zimskog sna, po prvi put govori o potrebama iznalaženja adekvatnog finansijskog modela i potrebama za reformama na Univerzitetu u Tuzli i to ni manje ni više nego nakon godinu i četiri mjeseca mandata.\nSindikat visokog obrazovanja TK pita rektoricu Hadžigrahić, šta je radila godinu i četiri mjeseca? Nedostatak rukovodećih kompetencija u oblasti obrazovanja i nepoznavanje problematike na Univerzitetu, jer je pomenuta minimalno (svega 20%) bila angažovana na izvođenju dijela nastave na Univerzitetu u Tuzli, u najtragičnijem obliku su se odrazile na stanje na našem Univerzitetu. Dodamo li ovome, da je i direktora za ekonomske poslove Univerziteta u Tuzli, politika dovela iz koksare (Global Ispat Koksne Industrije Lukavac – GIKIL), da ga spase realnog sektora, može se samo nagađati šta su mu reference i cilj? Možda su mu reference prezime i zavičaj, a cilj doktorat nauka i nastavnička pozicija na Univerzitetu u Tuzli. Jedno je sigurno i nije teško zaključiti, da su njegovi kapaciteti za finansijsku stabilizaciju Univerziteta u Tuzli veoma upitni, naročito ako se pored gore navedenog uzme u obzir i njegov duži studentski staž na Ekonomskom fakultetu!\nRektoričina pravna savjetnica, već pomenuti vječiti generalni sekretar Univerziteta u Tuzli, tumač svih zakona po želji i na zahtjev, ispratila je dva rektora i čitav Upravni odbor Univerziteta u Tuzli u sudske klupe. Osim toga, navedeni prvi pravnik Univerziteta u Tuzli je izgubila na desetine sudskih sporova sa značajnim finansijskim gubicima, a da do sada nije nizašto odgovarala. Ova trojka kompletira sliku menadžmenta Univerziteta u Tuzli! Sa ovakvom ekipom na čelu propast nam je zagarantovana, na što ukazuje ukupno stanje na Univerzitetu, što je na sramotu politici koju predstavljaju. Kakav je to autoritet rektorice kad niko neće da joj bude prorektor? Na pitanje novinara „Zašto nema prorektora?“, odgovor rektorice je bio „Neki od njih nisu bili spremni da preuzmu tu odgovornu funkciju, a određen broj njih je još uvijek u fazi razmišljanja …“ i tako skoro godinu i četiri mjeseca.\nTuga je da oni koji i prihvate njenu „ponudu“ da joj budu prorektori, vjerovatno imaju poimanje rukovođenja univerzitetom kao i sama rektorica. Iako ne može obezbijediti prorektore i plate, uspjela je sebi obezbijediti nabavku novog automobila, a za studente nema dovoljno ni kreda.\nMi u Sindikatu idemo dalje u borbi za zaustavljanje propadanja Univerziteta u Tuzli, isto kao što će i rektorica dalje vjerovatno da ruši rekorde pređene kilometraže, što s novim automobilom, što u avionskim letovima!?\nU potpisu: Predsjednik SVOTK, dr sc. Samir Nurić, red.prof.


Uklanjanje prethodnog AV rešenja u mrežnom okruženju - EXTREMEovanje\nJedan od važnih i čestih preduslova u tenderskoj dokumentaciji za nabavku antivirusnog softvera je mogućnost da ponuđeno rešenje u toku implementacije može automatski da ukloni prethodno instaliranu AV zaštitu. Jasno je ko dan zašto je ovo važno. Implementacija novog AV rešenja može da bude jednostavan, pravolinijski proces, ali može da bude i velika muka ukoliko pripreme nisu dobro urađene. Kada kažem pripreme, mislim na najvažniji deo – deinstalaciju starog rešenja. Ukoliko se proces dobro isplanira i nabavka novog softvera uradi na vreme, korisnik može da ukloni stari AV sa postojećom konzolom što je standardna funkcionalnost, a nakon toga instalira novu konzolu i počne sa implementacijom novog rešenja. Ipak, najčešći scenario je da je stara licenca istekla pre nego što se uradi deinstalacija i da korisnik ostaje sa polufunkcionalnim softverom koji ne može da ukloni zaštitu sa mreže. Deinstalacija na svakom računaru ponaosob zaista nije zanimljiva opcija kada ih ima nekoliko desetina ili stotina, ali ponekad preostaje kao jedina mogućnost.\nZnajući za muku, dosta AV proizvođača nudi mogućnost automatizovane deinstalacije prethodnog rešenja prilikom implementacije novog. U kojoj meri je automatska deinstalacija uspešna moraćemo da pitamo one proizvođače koji to nude, jer to ne spada u ESET-ove funkcionalnosti. Ono što mi znamo je da ESET-ov softver nije baš lako ukloniti sa računara od strane neke treće aplikacije, ugasiti njegove procese tek tako, pogotovu ne automatski. Ta aplikacija bi, na kraju krajeva, mogla da bude i maliciozna.\nZa uklanjanje prethodnog antivirusnog rešenja ESET svojim korisnicima nudi dve opcije. Prva je ESET Removal Tool, samostalni alat za uklanjanje lokalno na računaru. Uspešnost ovog alata je delimična i zavisi od proizvođača i verzije AV softvera koji uklanjate. Zbog toga su u KB članku „Uninstallers (removal tools) for common Windows antivirus software“ uz ESET Removal Tool ponuđeni i linkovi do oficijelnih alata samih proizvođača. Za ovu opciju smo naveli da je mukotrpna za veće mreže, ali za rešavanje lokalnih deinstalacija na nekoliko računara može da pomogne.\nOpcija broj dva je daljinska deinstalacija kroz sistem za centralno upravljanje ESET proizvodima – ESET Remote Administrator Server (ERA). Za daljinsku deinstalaciju biće vam potreban oficijelni alat proizvođača softvera koji uklanjate, eventualna skripta za brisanje i/ili odgovarajuća komandna linija koja će izvrši egzekuciju. Sve to možete da upakujete u .msi ili .exe arhivu i kroz Custom instalacioni paket distribuirate na više računara istovremeno. Ova funkcionalnost ERA servera omoguća-va daljinsku instalaciju i deinstalaciju ESET proizvoda, ali i distribuciju Custom paketa sa pro-izvoljnim izvršnim arhivama uz dodatak komandne linije i povratnog izveštaja o statusu zadatka.\nKontaktirajte nas za više informacija o ovoj temi, a mi ćemo vam preneti naše iskustvo i pomoći da zadatak uradite do kraja. Neće biti automatski, ali biće temeljno i uspešno.


Vujasinović na klupi Vuljagmenija - Vaterpolo vesti\nPočetna » Transferi » Vujasinović na klupi Vuljagmenija\nNekadašnji kapiten reprezentacije Srbije i trener Partizana, Pro Reka i Novog Beograda, Vladimir Vujasinović, preuzeće grčki Vuljagmeni, koji je u prethodnoj sezoni bio drugi tim u Grčkoj.\nVujasinović je u januaru napustio klupu Novog Beograda i bio je u pregovorima sa Vaterpolo savezom Srbije, gde bi bio zadužen za koordinaciju u radu sa mlađim kategorijama. Međutim, stigla je ponuda iz Grčke i Vujasinović će na klupi naslediti hrvatskog trenera, Igora Koljanina, koji je poput Živka Gocića kandidat za klupi šampiona Grčke, Olimpijakosa.\nU izjavi za klupski sajt Vujasinović je izrazio veliko zadovoljstvo što je došao u renomirani klub, koji ima ambiciju i želju da prekine vladavinu Olimpijakosa.\nVuljagmeni će u sezoni koja sledi igrati u kvalifikacijama za Ligu šampiona.\nOznakeTransferi 2022 Vaterpolo klub Vuljagmeni Vladimir Vujasinović


BiH parafirala Sporazum o stabilizaciji i pridruživanju\nNakon političkih uslovljavanja danas je u Sarajevu parafiran prilagođeni Sporazum o stabilizaciji i pridruživanju (SSP).\nSporazum o stabilizaciji i pridruživanju je parafiran između Evropskih zajednica i njenih država članica s jedne i BiH s druge strane, da bi se uzelo u obzir pristupanje Hrvatske EU.\nSporazum su parafirali šef pregovarčkog tima BiH Hamdo Tinjak i šef delegacije EU u BiH i specijalni predstavnik EU u BiH Lars-Gunar Vigemark.\nVlada Republike Srpske i član predsjedništva BiH Mladen Ivanić ranije su se protivili potpisivanju sporazuma o adaptaciji SSP-a. Tvrdili su da je neprihvatljiv, zbog, kako su rekli, milionske štete koju će adaptirani SSP donijeti poljoprivrednicima.\nMeđutim, nakon što je Njemačka čvrsto obećala pomoć u saniranju šteta, put za nastavak evropskog procesa za BiH je ponovo otvoren.\nUsvajanje SSP-a jedan je od ključnih uslova da BiH bude na dnevnom redu Vijeća za vanjske poslove EU u Briselu. SSP bi trebalo da stupi na snagu 1. januara iduće godine. Do tada bi trebalo da budu dogovorene sve mjere pomoći Njemačke domaćoj poljoporivredi.\nStupanje na snagu Sporazuma o stabilizaciji i pridruživanju (SSP) bilo bi značajno za Bosnu i Hercegovinu, jer se SSP-om potvrđuje državi potpisnici status pridruženog člana i status potencijalnog kandidata za članstvo u Evropskoj uniji.\nVlasti Bosne i Hercegovine i Evropske komisije 16. juna 2008. godine potpisale su Sporazum o stabilizaciji i pridruživanju (SSP), a od 1. jula te godine na snagu je stupio Privremeni sporazum o trgovini i trgovinskim pitanjima.\nOd tadašnjih 27 država članica EU (bez Hrvatske, koja je to postala 1. jula 2013.), Sporazum o stabilizaciji i pridruživanju BiH sa EU prva je ratifikovala Estonija, 11. septembra 2008, a posljednja zemlja koja je ratifikovala SSP bila je Francuska, 10. februara 2011.


Završena Pregledna konferencija o aktuelnom stanju i planovima institucija BiH u oblasti odbrane i sigurnosti\nU zgradi Parlamentarne skupštine Bosne i Hercegovine danas je završena dvodnevna Pregledna konferencija Zajedničke komisije za odbranu i sigurnost Bosne i Hercegovine o temi „Zakonodavni okvir, aktuelno stanje i planovi institucija BiH u oblasti odbrane i sigurnosti“.\nDrugi dan Pregledne konferencije, koja je održana uz podršku ženevskog Centra za upravljanje sigurnosnim sektorom (DCAF) i Štaba NATO-a u Sarajevu, bio je posvećen stanju u sektoru odbrane, kao i radu Državne regulatorne agencije za radijacijsku i nuklearnu sigurnost.\nRad Ministarstva odbrane BiH u prošloj, te planove i ciljeve za tekuću godinu, predstavio je zamjenik ministra odbrane BiH Mirko Okolić. Naglašavajući činjenicu da su aktivnosti Ministarstva odbrane i Oružanih snaga BiH bile implementirane u skladu s realnim mogućnostima finansijske podrške, Okolić je rekao da je u prošloj godini Ministarstvo odbrane BiH realizovalo više od 80 posto planiranih aktivnosti.\nPrema riječima Okolića, Ministarstvo je odobrilo Okvirni plan za implementaciju obaveza koje proizilaze iz dokumenta „Program reformi BiH“, u okviru kojeg se, kako je rečeno, 16 obaveza odnosi na druge institucije BiH s kojima Ministarstvo sarađuje, dok su za 72 mjere/aktivnosti nosioci Ministarstvo odbrane i Oružane snage BiH.\nZamjenik ministra odbrane BiH upozorio je i na činjenicu da se, bez značajnijih povećanja u okviru budžeta dovodi u pitanje realizacija odobrenog Plana razvoja i modernizacije Oružanih snaga BiH, a time i funkcionalnost Oružanih snaga BiH za ispunjavanje zakonskih misija i obaveza.\nO stanju i aktivnostima Oružanih snaga BiH govorili su načelnik Zajedničkog štaba Oružanih snaga BiH general – pukovnik Senad Mašović i komandant Operativne komande Oružanih snaga BiH general – major Radovan Ilić.\nGeneral Mašović posebno se osvrnuo na rezultate rada u prošloj godini, naglašavajući da je riječ o godini odličnih rezultata, prema kojima je unaprijeđen stepen interoperabilnosti Oružanih snaga BiH prema NATO – standardima, izvršeno zanavljanje i podmlađivanje podoficirskog i vojničkog kadra, poboljšani kapaciteti Oružanih snaga BiH za obuku, te ojačana regionalna saradnja i saradnja sa NATO-om i Evropskom unijom.\nPrema riječima generala Mašovića neadekvatan budžetski okvir odražava se na zanavljanje opreme i jačanje ljudskih kapaciteta, te se kao prioritet postavlja povećanje plaća za vojnike i podoficire.\nU vezi sa stvaranjem boljih uslova za funkcionisanje Oružanih snaga BiH, na Preglednoj konferenciji rečeno je i to da će pripadnici Oružanih snaga u ovoj godini dobiti nove uniforme, čiji kvalitet, kako je naglašeno, zadovoljava sve propisane standarde i na najvišem je nivou u regiji.\nU okviru završnog panela, učesnici Pregledne konferencije saslušali su izlaganje zamjenika direktora Državne regulatorne agencije za radijacijsku i nuklearnu sigurnost Zorana Tešanovića. Kao ključan izazov s kojim se ova Agencija suočava Tešanović je naveo pitanje formiranja centralnog skladišta radioaktivnog otpada u BiH, čime bi se riješio aktuelni problem postojanja 19 manjih lokacija širom BiH, koje, kako je rekao, za sada ne predstavljaju opasnost po stanovništvo i životnu sredinu.\nU okviru ovog panela razgovaralo se i o aktivnostima institucija BiH na sprečavanju namjere Republike Hrvatske da odlagalište nuklearnog otpada ustanovi na Trgovskoj gori. S tim u vezi rečeno je da je potrebno ojačati koordinaciju i saradnju svih nadležnih institucija u BiH kako bi se riješilo ovo pitanje.\nZaključci sa Pregledne konferencije biće sistematizovani i razmatrani na narednim sjednicama Zajedničke komisije za odbranu i sigurnost BiH, te ponuđeni domovima PSBiH na izjašnjenje. (kraj)


Hemofarm - Vesti - Podrška države za NAJVAŽNIJI POZIV U ŽIVOTU\nPredsednik Vlade Srbije, Aleksandar Vučić primio je danas pacijente koji su na listi čekanja za transplantaciju organa i koji su poslednjih meseci kroz kampanju NAJVAŽNIJI POZIV U ŽIVOTU i u misiji podizanja svesti o značaju donorstva. Sedmoro pacijenata sa liste čekanja za novi organ, ukazalo je premijeru na probleme svih onih kojima je novi organ jedini spas i predočilo potrebu donošenja novog Zakona o presađivanju ljudskih organa u svrhu lečenja, koji donosi novinu – pretpostavljenu saglasnost za sve punoletne građane Republike Srbije.\nPremijer Vučić najavio je i ličnu podršku novom Zakonu jer, kako je rekao, činjenica da imamo samo 3 donora na milion stanovnika - govori da dosadašnje mere nisu dale željene rezultate.\n„Znate da uvek insistiram da se poredimo sa boljima od sebe. Nažalost, u ovom segmentu veliki broj zemalja su bolje od nas. U ovom trenutku 800 ljudi nalazi se na listi čekanja, onog – za njih najvažnijeg poziva u životu, a tek 10 odsto njih dobije organ koji im spasava život. Zato osim lične podrške kampanji, smatram da i u Srbiji pod hitno treba da bude usvojen novi Zakon, koji će unaprediti program transplantacije“, istakao je Aleksandar Vučić.\nPremijer Srbije je naglasio da će ohrabriti članove Skupštine grada i članove Vlade Srbije da svojim primerom podrže kampanju NAJVAŽNIJI POZIV U ŽIVOTU i potpišu donorske kartice.\n“Razumem brigu, strepnju i trku sa vremenom svakog od ovih ljudi sa kojima sam danas razgovarao i znam da takav problem ima i stotine drugih kojima bi novi organ spasao život“– istakao je premijer.“ Kao odgovorno društvo moramo da obezbedimo uslove da se i na ovaj način broj spašenih života uveća. To bi trebalo da bude i lična misija svakoga od nas“, zaključio je premijer Vučićnakon razgovora sa pacijentima, predstavnicima Hemofarma i Ministarstva zdravlja.\nPremijer Srbije, zahvalio je generalnom direktoru Hemofarma, Ronaldu Seeligeru na ovoj kampanji, kao i na značajnoj podršci u podizanju kvaliteta života u lokalnoj zajednici i kreiranju javno – privatnih partnerstava u cilju jačanja usluga u zdravstvenom sistemu Srbije.\nGeneralni direktor Hemofarma istakao je da je Hemofarm Fondacija, kao partner Ministarstva zdravlja već dve godine, kroz niz aktivnosti doprinela boljem razumevanju ovog problema i povećanju broja donora, ali da je jasno da je za ostvarenje cilja neophodno pronalaženje sistemskog rešenja.\n„Prvi konkretan uspeh kampanje NAJVAŽNIJI POZIV U ŽIVOTU svakako je proglašenje 6. juna za Nacionalni dan donora“ rekao je Ronald Seeliger koji je, inače, vlasnik dve donorske kartice – jedne nemačke i jedne srpske.\nNaglasivši da nažalost nekada prođu i godine a da, onog najvažnijeg poziva u životu koji omogućava transplantaciju organa – nema, Seeliger je rekao da Srbija kao humano i odgovorno društvo to ne sme da dozvoli.\nKampanja Hemofarm Fondacija NAJVAŽNIJI POZIV U ŽIVOTU nastavlja se serijom aktivnosti, predavanja i društvenih inicijativa koje će obuhvatiti i predstavnike javnog i političkog života i podsećati da jedan donor može da pomogne spašavanju 4 života, a da je 20 puta veća verovatnoća da neko od nas bude primalac nego donor organa.


Socijalno neprofitni stanovi za 80 porodica u Bloku 61 - Bizlife.rs\n18:17 Beograd, 29/12/2011\nObjekat u Bloku 61 ima ukupnu površinu 9.346 kvadratnih metara, 80 stanova, 14 lokala i garažu sa 44 parking mesta.\nKostić, koji je i predsednik Stambene komisije grada Beograda, rekao je da je to nastavak projekta izgradnje socijalno-neprofitnih stanova koji je započet 2003. i da svake godine stotinak porodica na taj način rešava stambeno pitanje. Prema njegovim rečima, vlasnici stanova konkurisali su još 2007. godine, kada je raspisan konkurs za prodaju 1.000 stanova, a ove godine raspisan je konkurs za prodaju još 1.050 stanova.\n– Iz Ministarstva finansija potvrdili su nam da će Predlog izmena zakona o PDV-u biti danas na dnevnom redu sednice Vlade Srbije – rekao je Kostić, dodajući da će se taj predlog već u januaru naći i na sednici republičkog parlamenta.\n– Investiciona vrednost objekta u Bloku 61 iznosi 640 miliona dinara – rekao je Blagojević, podsetivši da je za izgradnju prvih 270 neprofitnih stanova utrošeno više od dve milijarde dinara.


D. Noveski / N. Todorović\nKragujevčani su diktirali tempo od početka meča, držali konce igre u svojim rukama i na kraju slavili zasluženo i tako najavili da su u boljoj formi od rivala sa kojim će za sedam dana odmeriti snage u finalu Superkupa Evrope u Bečeju.\nVeć na startu drugog perioda iskusni Aleksandar Ćirić doneo je svom timu tri gola prednosti, sa igračem više, ali je na drugoj strani iz iste situacije Rađen postigao prvi gol za 1:3. Međutim, Radnički je uspeo da sačuva plus tri do odlaska na odmor. Najpre je Boris Zloković matirao Šefika iz kontre, a posle gola Mana sa igračem više, Filip Filipović je zatresao mrežu maestralnom žabicom, sekund pre kraja poluvremena – 5:2.\nVodio je Radnički i 7:2 pred početak poslednje deonice zahvaljujući sjajnom veteranu Ćiriću koji je dva puta iskoristio brojčanu prednost. Međutim, onda je došlo do opuštanja i velike serije beogradskih crveno-belih, koji i pored pet golova u završnih osam minuta nisu uspeli da izbegnu poraz.\nKragujevčane je do trijumfa u prvom ovosezonskom derbiju predvodio upravo Ćirić sa tri gola, dok je Boris Zloković postigao dva. Na drugoj strani, nijedan igrač se nije više od jednog puta upisao u strelce.


Piše: Kamatica 4.11.2016\nBEOGRAD, 4. novembra (Tanjug) - Fondacija "Evro za znanje" dodelila je danas 13 stipendija učenicima i studentima u Srbiji koji su postigli najbolje rezultate u školovanju i osvojili brojne nagrade na takmičenjima u zemlji i inostranstvu. Nepovratne stipendije, najboljim učenicima i studentima u Srbiji se dodeljuju u iznosu od po 100.000 dinara, a biće im isplaćene u 10 jednakih mesečnih rata.\nDanas je dodeljeno šest učeničkih i sedam studentskih stipendija , a nagrađeni učenici su iz Šapca, Novog Pazara, Paraćina, Beograda, Čačka, Kosjerića, Kruševca, Niša, Kraljeva, Sombora, Loznice, Sjenice i Rudne Glave. Kako je na dodeli stipendija kazao predsednik Upravnog odbora Fondacije Evro za znanje, Milenko Vasović, bila je velika konkurencija izabrati najbolje jer se na učenički konkurs prijavilo 35 kandidata, a za stipendije za student pristiglo je 59 molbi.\nUčenica četvrtog razreda Gimnazije u Novom Pazaru Emilija Đokanović kazala je da će joj ta učenička stipendija puno značiti jer će je podstaci da ide dalje i niže još uspeha. "Nažalost učenici koji postižu rezultate nisu dovoljno nagrađeni, a ovo je motivacija da se nastavi dalje sa radom", rekla je ona.


Gugl preti povlačenjem servisa vesti iz EU - Dijalog.net\nNaslovna IT Događaji Gugl preti povlačenjem servisa vesti iz EU\nBrisel, 13. decembar 2018. – Jedna odredba kontroverzne evropske direktive o autorskom pravu mogla bi da dovede do toga da internetski gigant Gugl (Google) povuče svoj servis vesti iz Evropske unije.\nReč je o članu 11. sporne Direktive o autorskom pravu na digitalnom jedinstvenom tržištu, koji protivnici nazivaju i porezom na link.\nCilj odredbe je da se internetske platforme obavežu da izdavačima plate za informacije koje putem linkova šire društvenim mrežama.\n"Mogućnost gašenja servisa Gugl njuz u Evropskoj uniji je vema realna", rekao je Gingras, podsećajući da je Gugl sličnu meru morao da preduzme nakon što je Španija 2014. godine donela svoj zakon o autorskom pravu.\nPosle te odluke iz servisa vesti Gugla proterani su svi linkovi ka informativnim člancima španskih izdavača.\nKomentar Gugla usledio je uporedo sa planovima nadležnih u EU da na pregovorima 13. decembra donesu konačnu odluku o uključivanju člana 11. u finalnu verziju direktive.\nIako razgovori treba da označe završetak prethodnih međuinstitucionalnih pregovora evropskih institucija, i dalje su prisutne velike razlike i sporazum neće biti lako postići.\nSuprotno internetskim gigantima i drugim protivnicima novog zakona EU, grupa autora i izvođača izdala je 10. decembra saopštenje u kojem su stali u odbranu zaštite autorskih prava.\nIzjavu su potpisala brojna udruženja uetnika i stvaralaca iz EU, među kojima i Asocijacija organizacija evropskih izvođača (AEPO-ARTIS), Međunarodni savet muzičkih stvaralaca (CIAM) i Evropski vituelni umetnici (EVA).\nOni su poručili da se "kjučna vrednost sistema zaštite autorskog prava tiče kreativnosti autora i izvođača", i da bi "njihovo obeštećenje zato trebalo da bude u srži poslovnog modela ove branše, a ne samo shvaćeno kao jedna od varijabila", prenosi Euractiv.\nOznakeEvropska komisijaGoogleGoogle News\nPrethodno Plan upotrebe šuma protiv štetnih gasova krije kvaku 22\nSledeće Fondacija “Slavko Ćuruvija” prikuplja pomoć za novinara kojem je zapaljena kuća\nTop Tags Društvo Civilno društvo ljudska prava vladavina prava istraživanje lokalna samouprava OCD konkurs evropske integracije Evropska unija Evropska komisija Vlada Republike Srbije mediji Srbija i Evropska unija mladi


Februar 20, 2020 18:53\nSjedinjene Američke Države otišle su korak dalje u pritisku na Vladu tzv. Kosova da ukine taksu na srpsku robu, javlja Gazeta Ekspres i navodi, pozivajući se na svoje izvore, da je američki ambasador Filip Kosnet rekao kosovskom premijeru Aljbinu Kurtiju da njegova zemlja razmatra mogućnost da povuče svoje trupe sa Kosova ukoliko se ne ukine taksa na robu iz Srbije.\nOvo je najozbiljnija američka pretnja, navodi Gazeta Ekspres i podseća da se pre nekoliko meseci široko spekulisalo da Amerikanci razmatraju uklanjanje kampa Bondstil sa KiM ukoliko političko rukovodstvo nastavi da se ne pokorava zahtevima međunarodnog faktora za ukidanje takse. Ali ove informacije nikada nisu potvrđene.\n“Američka ambasada u Prištini rekla je Kurtiju da se prisustvo američkih snaga na KiM već razmatra”, rekao je izvor za Gazeta Ekpres. To je ujedno i najveća pretnja koju su Sjedinjene Države izrekle, pošto je kosovska vlada nametnula stopostotnu taksu bosanskoj i srpskoj robi kao odgovor na diplomatsku kampanju Srbije u prvacu povlačenja priznanja.\nIzaslanik američkog predsednika Donalda Trampa za dijalog između Beograda i Prištine, ambasador Ričard Grenel, kategoričan je da taksu treba ukinuti odmah kako bi se nastavio dijalog.\nSporazum između Beograda i Prištine verovatno će se dogoditi vrlo brzo, navodi se u tekst i dodaje da upravo to izgleda plaši nove kosovske lidere.\nNa Kosovu preminula dva pacijenta 3\nMorina: Upotreba maski bi na Kosovu trebalo da bude obavezna 6\nKosovski Trust za jedan dan izgubio 12,8 miliona evra 8\nDonator iz Severne Mitrovice obezbedio brašno za Srbe u Peći, Istoku, Klini, Srbici i Orahovcu 279


OTVOREN 9. FESTIVAL NAUKE I OBRAZOVANJA – Pokrajinski sekretarijat za visoko obrazovanje i naučnoistraživačku delatnost\nOTVOREN 9. FESTIVAL NAUKE I OBRAZOVANJA\n13. maja 2017. Urednik Vesti 0\nMeđunarodni festival nauke i obrazovanja 2017. otvoren je danas u Rektoratu Univerziteta u Novom Sadu. Ove godine Festival je posvećen Nikoli Tesli, a glavne teme su električna energija i telekomunikacije. Pozdravljajući prisutne zamenica pokrajinskog sekretara za visoko obrazovanje i naučnoistraživačku delatnost, prof. dr Dušica Rakić, istakla je da Sekretarijat, kao generalni pokrovitelj, podržava održavanje Festivala od njegovog osnivanja.\n„Održavanje Festivala nauke je veoma značajno, jer se okupljaju mladi ljudi, mladi naučnici i istraživači, koji imaju šansu da pokažu svoje znanje i umeće i tako otvore vrata i približe nauku budućim generacijama studenata“, rekla je zamenica Rakić i dodala da Sekretarijat nije samo pokrovitelj nauke, već i umetnosti, budući da je ove godine prvi put raspisan konkurs koji podržava projekte u oblasti umetnosti. Rakić je naglasila da je cilj Sekretarijata da podrži mladog čoveka široko obrazovanog, koji će nas predstavljati kako u našoj zemlji, tako i u svetu.\nFestival je zvanično otvorio akademik Vladimir Kostić, predsednik Srpske akademije nauka i umetnosti, podsećajući da su obrazovanje i nauka ključne vrednosti jednog društva.\n„Potrebni su nam dobro obrazovanje, dobri univerziteti i dobra nauka. Naš najveći neprijatelj nije nepismenost, nju možemo rešavati, već polupismenost. Život nam je dat da u njemu učimo, zato mogu da vam kažem učite, draga deco, sumnjajte“, rekao je Kostić.\nCilj manifestacije je popularizacija nauke, kao društveno značajne delatnosti, uz predstavljanje savremenih dostignuća i aktuelnih istraživanja u svetu i kod nas. Raznovrstan edukativan, interaktivan i zanimljiv program ovogodišnjeg festivala obuhvatiće radionice iz inženjerskih, tehnoloških, prirodnih, društvenih i medicinskih disciplina, kao i više naučno-popularnih tribina uz ostale prateće sadržaje.\nPosetioci Festivala, imaće priliku da vide izložbu o Nikoli Tesli, moći će da učestvuju u tribini o budućnosti nauke i obrazovanja, o sadašnjosti i budućnosti telekomunikacija, o novim tehnologijama za četvrtu industrijsku revoluciju.\nUjedno, raznovrstan, edukativan, interaktivan i zanimljiv program ovogodišnjeg festivala obuhvatiće i više od 70 radionica iz inženjerskih, tehnoloških, prirodnih, društvenih medicinskih disciplina.


Evakuacija 10.000 ljudi u Moskvi zbog dojava o bombama\nIzvor: Nezavisne Novine, 13.Sep.2017, 16:38\nDeset hiljada ljudi evakuisano je iz tržnih centara, željezničkih stanica i univerziteta u Moskvi zbog prijetnji bombama.\n"RT" javlja da su prijetnje bombama uslijedile u gotovo isto vrijeme na više različitih lokacija u glavnom gradu Rusije.\n"U toku je evakuacija oko 10 hiljada ljudi sa 20 lokacija u Moskvi", rekao je za agenciju TASS izvor >> Pročitaj celu vest na sajtu Nezavisne Novine << iz ruske državne agencije za hitne situacije.\n"Čini se da je u pitanju 'telefonski terorizam', ali mi moramo da provjerimo sve ove lokacije", dodao je izvor i naveo da su pozivi počeli da stižu u isto vrijeme i da su se nastaili nakon što je evakuacija počela.\nMeđu lokacijama na kojima je prijavljeno da je postavljena bomba su tri najveće željezničke stanice, desetak tržnih centara, kao i tri univerziteta.\nRadio Slobodna Evropa: Moskva: Tisuće evakuiranih zbog prijetnji bombama\nMOSKVA - Oko 20.000 hiljada ljudi evakuisano je iz tržnih centara, željezničkih stanica i univerziteta u Moskvi zbog prijetnji bombama..."RT" javlja da su prijetnje bombama uslijedile u gotovo isto vrijeme na više različitih lokacija u glavnom gradu Rusije, te da do sada ni na jednoj lokaciji nije...


KNEŽEVIĆ: Uperili su cev u moju majku, polomili sliku pokojnog oca i demolirali kuću\nPoslanik crnogorskog opozicionog Demokratskog fronta Milan Knežević izjavio je da je policija čekala da on i njegov brat Mirko otputuju za Beograd kako bi pretresli njihovu porodičnu kuću.\nOn je na konferenciji za novinare u Podgorici kazao da je sudija za istrage Osnovnog suda Miladin Pejović još 28. januara izdao nalog za pretres porodične kuće Kneževića.\n„Tri dana su znali da postoji naredba i mogli su da je pretresu kada smo kod kuće brat i ja. Čekali su da odemo u Beograd i organizovali akciju na ženu od 69 godina“, rekao je Knežević, prenele su „Vijesti“.\nOn je kazao da je njegov brat Mirko u Beogradu i da dolazi sutra uveče u Podgoricu.\n„Moj brat nije uradio ništa protiv zakona ove države. Želeli smo da ovom pres-konferencijom kažemo da je ovo bila demonstracija sile represivnog rezultata. Moj brat je mesecima pod merama tajnog nadzora“, tvrdi Knežević.\nKazao je da je policija u 5.20 ujutru upala u porodičnu kuću, ne dozvolivši njegovoj majci da im otvori vrata.\n„Brutalno su upali u kuću i uperili cevi u ženu od 69 godina. To im je bilo malo, pa su, demolirajući kuću, polomili fotografiju mog pokojnog oca, što je moju majku dodatno revoltiralo“, kazao je Knežević.\nRekao je da je „policiji to bilo malo pa su ženi od 69 godina stavili lisice na ruke i spustili je u čuvenu betonjerku“.\nPoslanik DF-a je kazao i da je policija tokom pretresa njegove porodične kuće pronašla dva telefona stara 15 godina, oduzela sablju koju je dobio na poklon i risiver sa video-nadzorom.\n„Risiver su uzeli verovatno da obrišu video-snimke“, rekao je Knežević.\nPrethodni tekstVLADAJUĆA VEĆINA U CRNOJ GORI: Nećemo dozvoliti da postanemo pravoslavna džamahirija\nSledeći tekstVELIKI SI ČOVEK NOVAČE: Srbin čestitao trofej kolegi u kolicima, odgovor Australijanca nasmejao mnoge! (VIDEO)\nSRBIJA GA HRANI, A ON JOJ OVAKO VRAĆA: Evo kako prolaze...\nVesti - 21 фебруара, 2020 0


O nama - Deltaplast In Mold Label #1 u Srbiji\nUlaskom u novi milenijum, osnovna delatnost kompanije postaje izrada aluminijumskih poklopaca za raznovrsne proizvode mlekarske industrije. Uz najmoderniju tehnologiju štampe i savremene mašine za štancovanje i pregovanje poklopaca, kupcima se nude atraktivna rešenja i visokokvalitetna aluminijumska ambalaža, proizvedena u skladu sa HACCAP I ISO standardima i sa labaratorijski kontrolisanim materijalima.\nStalnim ulaganjem u tehnologije i uz dugogodišnje iskustvo i znanje zaposlenih, kompanija je okrenuta inovacijama i stalnom unapređivanju i širenju proizvodnog programa. Prateći trendove na domaćem, ali i inostranom tržištu, kompanija danas nudi savremene ambalažne solucije i u vidu shrink sleeve i IML etikete (In Mold Label).\nNaša misija i vizija razvoja opisuju ono što mi jesmo i što želimo da postignemo, to jest standarde kojima merimo naše odluke i akcije. Misija i vizija oslikavaju svrhu postojanja naše kompanije na putu ka jedinstvenom cilju: nepostojanje granica u zadovoljenju zahteva, potreba i očekivanja naših kupaca kroz neprekidno unapređenje kvaliteta našeg proizvodnog programa.\nUsavršavanje znanja i tehnologije, razvoj procesa, posvećenost kupcima i potrošačima, i kontinuirano ulaganje u novu i savremenu opremu su osnove na kojima gradimo poverenje i jačamo našu poziciju.\nInovacijama, konstantnim usavršavanjem kompetencija zaposlenih i očuvanjem visokog kvaliteta proizvoda, vizija kompanije je da kontinuirano unapređuje i širi proizvodni program, odnosno da razvija, proizvodi i plasira na tržište kvalitetna, privlačna i funkcionalna rešenja iz domena amblaže.\nNaš posao je da razumemo i pratimo potrebe naših kupaca, i da uvek zadovoljimo njihova očekivanja kroz raznovrsnu ponudu kvalitetnih i proizvoda koji će učiniti da njihovi proizvodi budu uvek dostupni i njihovim krajnjim korisnicima.\nKontinuiranom povećanju zadovoljstva naših kupaca i njihovih potrošača, slušajući i odgovarajući na njihove potrebe,\nDa proizvodimo zdravstveno bezbedne proizvode visokog kvaliteta koji su cenovno konkurentni\nDa obezbedimo moderno i inovativno radno okruženje za sve naše zaposlene\nDa zaštitimo životnu sredinu i smanjimo potrošnju svih prirodnih resursa koje koristimo\nDa održavamo i razvijamo partnerske odnose sa kupcima i sa dobavljačima, da se uz njih dalje razvijamo i usavršavamo\nDa razvijajući svest, obučenost, kompetentnost i znanja zaposlenih neprekidno poboljšavamo efektivnost i efikasnost naših procesa, obezbeđujući na taj način dodatu vrednost i kontinuirani rast kompanije\nDa ispunjavamo sve standarde u skladu sa zahtevima EU


Snižene cene karata povodom rođendana Cineplexx Niš\nsubota , 23 januara 2021\nPočetna/ZANIMLJIVOSTI/Snižene cene karata povodom rođendana Cineplexx Niš\nSana Life 6. novembra 2017.\tZANIMLJIVOSTI Ostavite komentar\nDođite da zajedno proslavimo prvi rođendan najmodernijeg bioskopa u gradu uz specijalnu cenu ulaznica od 200 dinara za sve projekcije. Posetioci će na rođendan bioskopa Cineplexx Niš, moći da pogledaju najaktuelnije filmske naslove, među kojima su spektakularni treći nastavak priče o super junaku Toru, „Tor: Ragnarok“, sa Krisom Hemsvortom u glavnoj ulozi i uzbudljivi triler „Tragovi u snegu“ koji nam donosi priču o FBI agentu koja dolazi u ledeni Vjoming da istraži ubistvo tinejdžerke. Ljubitelje horora očekuje osmi nastavak najuspešnije franšize ovog žanra „Slagalica strave“ koji donosi poznatu priču i još poznatijeg ubicu. Dok se istraga odvija, dokazi upućuju na jednog čoveka: Džona Kramera. Kako je to moguće? Čovek poznat kao Džigsou je mrtav više od decenije.\nPriču o naličju ruskog carskog dvora, poslednjim danima najveće moderne svetske imperije, ali i o baletu, stvaranju čuvenog Boljšoj teatra i ljubavi koja nikada ne umire, dočaraće nam nakontrovezniji ruski film „Matilda“.\nNe propustite da na velikom platnu bioskopa Cineplexx Niš pogledate film kome se predviđa epski uspeh na svetskim blagajnama. Za sve one koji žele da saznaju drugu stranu najveće ljubavne priče svih vremena, na repertoaru je još jedan ruski film „Ana Karenjina: Sećanja Vronskog“.\nLjubitelje akcione komedije očekuje film „Kingsmen: Zlatni krug“, o nezavisnoj međunarodnoj obaveštajnoj agenciji čiji je glavni cilj da svet bude sigurno mesto.\nUlaznice za željenu projekciju možete obezbediti već danas na blagajni bioskopa Cineplexx Niš,\ndok se o terminima i detaljima filmova možete informisati na sajtu www.cineplexx.rs .\nOznakebioskop Cineplexx film karte Niš rođendan\nPrethodni Layla bajkovitim dekupažom ostvaruje svoje snove\nSledeći Napunite se energijom od ranog jutra


Pandurević: “Brine nas da će Dodik pokušati svoj lični problem da prebaci na pleća RS-a” – dijalogin.tv\nPandurević: “Brine nas da će Dodik pokušati svoj lični problem da prebaci na pleća RS-a”\nŠefica Kluba poslanika SDS-a u Predstavničkom domu BiH Aleksandra Pandurević kazala je danas da ova stranka ne podržava nikakve sankcije u BiH, bez obzir na to o kojem se entitetu radi.\n– Ako je iko prošao kroz to, onda su to funkcioneri SDS-a koji su i danas na ‘crnoj listi’ SAD-a. Brine nas da li će on (predsjednik RS-a Milorad Dodik, op.a.) pokušati da svoj lični problem prebaci na ‘pleća’ RS-a. To ne bi bilo dobro i mislim da RS ne treba da bude ničiji talac – poručila je Pandurević.\nIstakla je da će zatražiti da svaka politička partija koja participira u Vijeću ministara BiH analizira rad svojih kadrova.\nAmbasadorica Sjedinjenih Američkih Država u BiH Maureen Cormack saopćila je jučer da su predsjedniku RS-a Miloradu Dodiku sankcije uvedene zbog nepoštivanja odluke Ustavnog suda BiH o zabrani organiziranja referenduma.\nU Sarajevu obilježeno 40 godina od pogibije Džemala Bijedića


Tadić za Glas Amerike: Sada su bolje okolnosti za rešavanje kosovskog problema\nBeta 6. marta 2020. 11:20\nBivši predsednik Srbije i lider Socijaldemokratske stranke Boris Tadić rekao je da su sadašnje okolnosti bolje za rešavanje kosovoskog problema i da se američka pozicija u vezi sa Kosovom transformisala poslednjih nekoliko decenija, prenosi danas Glas Amerike (VOA).\nTadić je rekao u intervjuu za VOA tokom boravka u Vašingtonu ove nedelje, da posle velikog insistiranja na nezavisnosti Kosova, u kojoj Srbija treba da izgubi sve, albanska strana da dobije sve… „ta politika se izmenila i sadašnja strategija Amerike je da prihvata sve što se dogovore i jedna i druga strana“, rekao je Tadić.\n„U mom mandatu to nije bilo tako. U mom mandatu je bio pokušaj nametanja rešenja, što ja nisam prihvatio, pogotovo sa strategijom da neću da dozvolim da izgubimo u miru, ono što nismo izgubili u ratu“, rekao je on.\nTadić ističe da je aktuelni predsednik Srbije Aleksandar Vučić u potpuno drugačijoj situaciji. „Vučić ima bolje okolnosti za rešavanje kosovskog pitanja nego što smo ih imali i ja, i (Zoran) Djindjić i (Vojislav) Koštunica, baš u tom smislu što je Amerika mnogo fleksibilnija i prihvata medjusobni dogovor“, rekao je on.\nPo Tadićevim rečima, sada je na Kosovu predsednik vlade čovek velike političke energije, čak izvesnog političkog fanatizma, a malog državnog iskustva što je karakteristika koja usporava proces razgovora o nekom budućem rešenju, a to odgovara Vučiću u tome da ima kraću ili malo dužu pauzu u rešavanju tog problema i „na njega pritisak ne ide ovog trenutka, već više ide na prištinsku stranu“.\nTadić veruje da su Vučić i Ivica Dačić „kupili jednu vrstu medjunarodne podrške prihvatanjem Briselskog sporazuma“, što – kako kaže – on ni po koju cenu ne bi prihvatio da je bio na njihovom mestu. Oni su tim sporazumom, kako kaže, prihvatili „u stvari legalni, pravni sistem nezavisnog Kosova na teritoriji severa“.\nTadić je rekao da to nisu prihvatili ni on ni Koštunica ni Djindjić do kraja njegovog mandata i da je to „fundamentalna razlika izmedju takozvanih ‘patriotskih snaga’ iz 90-ih godina i njih koji su bili optuživani za izdaju.\n„Mi to ni po koju cenu nismo hteli da prihvatimo, ali to je izmenilo odnose snaga i praktično političku situaciju na Kosovu, i na severu Kosova, gde više nema nezavisnih srpskih institucija“, smatra Tadić.\nOn smatra i da Vučiću može ići na ruku to što su potpuno različite okolnosti i što sada ima drugačiju administraciju u Stejt departmentu. Sada više nije ona politika prema kojoj se govorilo da Srbija mora da prizna nezavisnost Kosova ili će u suprotnom da se suoči sa ozbiljnim problemima na medjunarodnomplanu i u odnosima sa SAD.\n„To je bila ta strategija. Vučić nema više tu strategiju. Ja bih voleo da imam ove okolnosti koje on ima i mislim da bi bio mnogo veći prostor za manevar, politički manevar,“ rekao je Tadić.\nRekao je da će se u narednih nekoliko meseci definisati puteve kojim je moguće regovarati o budućem statusu Kosova. Za njega nema dileme, pitanje Kosova mora da se reši ili u suprotnom Srbija neće moći zbilja da primeni neophodne reforme i obezbedi stabilnost na duže vreme.\nGovoreći o predstojećim izborima u Srbiji Tadić je rekao da je u njegovoj Socijaldemokratskoj stranci bilo 51:49 razloga da se ide na bojkot, pre svega zbog jedinstva opozicije.\n„Velika je greška što nije prodiskutovano šta raditi posle izbora, pogotvo je velika greška što svi aspekti moguće borbe nisu uzeti u obzir mnogo ranije, što je pre vremena najavljen bojkot, ali nekad morate platiti cenu zarad jedinstva koje smatrate važnim“, rekao je Tadić i izrazio nadu da će opozicija uspeti da se ponovo izbori za demokratiju.\nPo njegovim rečima, opozicija mora da se bori protiv ovog sistema, a kazao da je sada jedinstvo opozicije važnje od diskusije da li treba ili ne nastupiti na prolećnim izborima.


Obeležen Svetski dan osoba sa autizmom | (Vesti - 02. 04. 2015) Subotica.com\nPuštanjem plavih balona, simbola prijateljstva sa osobama sa autizmom i njihove integracije u društvo, u vazduh danas je u centru grada obeležen Svetski dan osoba sa autizmom. Manifestaciju, u okviru koje je održano niz inklzuivnih radionica organizovalo je Gradsko udruženje za pomoć osobama sa autizmom, a podršku oboleloj deci dali su Aleksandar Vulin, ministar za rad zapošljavanje, boračka i socijalna pitanja, Nenad Ivanišević, državni sekretar u ovom ministarstvu, fudbaleri Spartaka, đaci subotičkih osnovnih škola...\n- Vi niste sami i želimo da budete deo našeg sveta! Međutim, ne treba samo danas da mislimo na ljude sa autizmom, već svakog dana u godini i zato ministarstvo vodi računa o obolelima, kako odvajajući novac za njihove aktivnosti, tako i ljudskim odnosom iskrenog poštovanja i želje za saradnjom - poručio je ministar Aleksandar Vulin. - Na današnji dan svi treba da posvetimo minut svog vremena deci sa autizmom, da iz našeg sveta pružimo ruku u njihov svet, da pokušamo da dođemo do njih, da ih dodirnemo i da njima dopustimo da svoj svet podele sa nama.\nZahvaljujući Ministarstvu za rad, jedan zaposleni u subotičkom Udruženju dobio je mogućnost da studira, dok su članovi Udruženja, kojih trenutno ima 40, dobili sobu za senzornu integraciju, koja omogućava razvoj senzomotornih sposobnosti dece sa autizmom.\nPo rečima Suzane Skenderović, predsednice Udruženja, broj obolelih od autizma je u stalnom porastu i zbog toga se mora probuditi svest građana.\n- Udruženje je osnovano 2011. godine, upravo iz razloga što su osobe sa autizmom nailazile na razne probleme. Skoro dve godine smo bili bez prostorija, onda nam je grad izašao u susret, dodbili smo svoje mesto, svoju kuću „Iza duge“, koju smo uz pomoć brojnih građana adaptirali – objasnila je Suzana Skenderović. – Društvo nema razumevanja za ove ljude i onda ne može ni da im pomogne, zbog toga je naša sledeća akcija personalna edukacija, koja će pomoći porodici u radu sa decom. Kao majka deteta koje ide u četvrti razred, vidim kako se ono bori sa gradivom koje mu nije primereno i kako sve to savladava uz toplinu učiteljice koja ga voli kao majka.\nPodršku osoba sa autizmom pružile su i osnovne škole, fudbaleri FK „Spartak“ i pevači Iva i Vuk Vučinić, Mirna Radulović, Bojana Šarović i Nebojša Vojvodić, koji će učestvovati na humanitarnoj zabavi u Gentlmen's klubu, 7. aprila.\nGradska kuća u plavoj boji\nGradska kuća u plavom\naleksandar vulin osobe sa autizmom autizam svetski dan osoba sa autizmom\npre 4 sata 24 minuta\npre 11 sati 36 minuta\npre 9 sati 12 minuta\npre 1 dan 52 minuta


Slobodna zona Pirot najbolja u Evropi i treća na svetu | Pirot vesti\nPočetna/Gradska hronika/Slobodna zona Pirot najbolja u Evropi i treća na svetu\nKako fDi magazin piše „Slobodna zona Pirot, koja se nalazi na jugoistoku Srbije, proglašena je vodećom slobodnom zonom u Evropi. Zona nudi investitorima niz atraktivnih podsticaja i podstiče otvaranje novih radnih mesta. Broj proizvodnih investitora u zoni je porasao za 22% u periodu od 2016. do 2017. godine, dok je broj malih i srednjih preduzeća u zoni porastao za više od 5%. Investitori u zoni uživaju odličnu podršku za izvoz robe“.\nTakođe u magazinu je navedeno: „Slobodna zona Pirot proglašena je najboljom evropskom zonom za velike korisnike i nudi investitorima dodatne podsticaje za radno intenzivne projekte, finansijske podsticaje po najvišim standardima. Pored toga, kompanije su oslobođene poreza na dobit pravnih lica u trajanju od 10 godina od dobitka izvještaja za prvu godinu, gde ulaganja iznose 9 mil EUR u osnovna sredstva, i gde je zaposleno više od 100 dodatnih radnika, što služiti za privlačenje većih proizvodnih korisnika“.\n„Razvijeni softverski alati u Slobodnoj zoni Pirot 2017. godine koji olakšavaju komunikaciju klijenata, kako sa špediterskim tako is sa carinskim procesima, pomogli su da Slobodn zona Pirot dobije nagradu za razvoj tehnologija“. Zona je prepoznata i po programu podsticaja, koji je širok i koji se kreče od opcija oslobađanja poreza na dobit i subvencija za zapošljavanje do pogodnosti logističkog centra, uključujući i carinske procedure. Takođe je prepoznata i dobra povezanost Slobodne zone Pirot, zahvaljujući njenoj blizini panevropskom koridoru Xc koji povezuje Beograd sa Sofijom i Turskom, Italijom i Grčkom. Priključak na ovu putnu mrežu je udaljen samo 300 metara od zone“, navedeno je u fDi izveštaju.\n“Dosegli smo sam vrh porodice evropskih slobodnih zona, što je veliko priznanje i obaveza za naš tim kako bi stvorili napredno ekonomsko okruženja”. Izjavio je dr Dragan Kostić, izvršni direktor, Slobodna zona Pirot za fDi magazin.


Vesti online / Sport / Fudbal / Krmpotić: Da popravimo loš utisak\nKrmpotić: Da popravimo loš utisak\nTrener OFK Beograda Zlatko Krmpotić rekao je danas da njegova ekipa dobrom igrom u polufinalu Kupa Srbije protiv Jagodine želi da popravi loš utisak iz domaćeg šampionata.\n"Igramo protiv ekipe Jagodine, koja je prošle godine osvojila ovo takmičenje... Imaju dobar i jak tim, ali ovo je naša šansa da poporavimo loš utisak koji smo ostavili na utakmicama u Super ligi", rekao je Krmpotić novinarima na stadionu na Karaburmi.\nOFK Beograd sutra od 15.00 na svom stadionu dočekuje Jagodinu u prvom meču polufinala Kupa Srbije.\n"Bitno je da ne primimo gol, a da damo bar jedan kako bismo rasterećenije ušli u drugi susret. Prva utakmica jeste bitna, ali kako god da se završi to nije kraj, borićemo se svih 180 minuta", rekao je Krmpotić i dodao da su svi igrači spremni za meč, odnosno da nema povređenih.\nTrener OFK Beograda je naveo da je atmosfera u ekipi dobra, ali da bi svakako bila još bolja posle dobrih rezultata. Fudbaler OFK Beograda Dejan Dražić kazao je da očekuje pobedu u sutrašnjem meču.\n"Ovo nam je veoma važna utakmica posle lošeg starta u prvenstvu. Očekujem pobedu, trudićemo se da ne primimo gol i da pred svojim navijačima pokažemo dobru igru", rekao je Dražić.\nFUDBAL Krmpotić: Oslabljeni smo, ali ne odustajemo od Kupa\nFUDBAL Dodić: Još ništa nije rešeno, ali sam zadovoljan pobedom\nFUDBAL Dodić: Nije bio lak put do finala\nFUDBAL Dodić: Ne damo Kup!


Dijaspora pomaže promociju turističkog sadržaja Medveđe van granica Srbije – Info Centar Juga\nDijaspora pomaže promociju turističkog sadržaja Medveđe van granica Srbije\nU kabinetu predsednika opštine Medveđa priređen je prijem za delegaciju gostiju iz inostranstva koji su rešili da svoj odmor provedu u jednoj mirnoj turističkoj sredini kakva je Medveđa. Delegaciju je predvodio Mališa Simić, koji preko 20 godina živi i radi u Francuskoj, a poreklom je iz Medveđe. On je doveo turiste iz Francuske kako bi uživo videli lepote koje su mogli samo iz priča da čuju od naših ljudi u dijaspori.\nSvoj zarađen novac rešio je da uloži u rodni kraj, sa ciljem da promoviše turističku ponudu ovog mesta i van Srbije. Izgradnju velelepnog hotela je finansirao uz pomoć svoje porodice, i prema njegovim rečima, smeštajni kapaciteti su puni i nije u mogućnosti da primi sve turiste koji bi došli i videli prirodna bogatstva kojih je opština Medveđa puna.\nPredsednik opštine Medveđa, dr Nebojša Arsić je izrazio veliku zahvalnost Mališi Simiću za trud i zalaganje na unapređenju naše turističke ponude i pružio svu moguću podršku na daljoj promociji Sijarinske banje, Mrkonjskog Visa, Đorovog vodopada i ostalih turističkih ponuda u Medveđi i šire. U planu je da sav štampani turistički materijal kojim je obuhvaćena ponuda sa našeg područja, bude prevedena na stranim jezicima i putem naših dijasporaca bude distribuirana širom sveta.\nMališa Simić prenosi da su turisti iz Francuske prezadovoljni gostoprimstvom i svime što ovo mesto nudi: zdravom hranom, čistim vazduhom i lepom prirodom.\nDruženje sa mališanima u Leskovcu\nDanas je praznik Blažena Marija\nBojnik COVID-19 Crna Trava Društvo Jablanički okrug Jug Srbije Lebane Leskovac Srbija Vesti Vlasotince\nOd 5. maja isplata minimalca na namenske račune poslodavaca


Policija prisluškuje aktiviste inicijative Ne da(vi)mo Beograd |\nPolicija prisluškuje aktiviste inicijative Ne da(vi)mo Beograd\nNakon nekoliko meseci čekanja da Ministarstvo unutrašnjih poslova odgovori na Zahteve za pristup informacijama od javnog značaja, u kojima smo tražili informaciju da li su brojevi telefona u vlasništvu aktivista inicijative pod nadzorom državnih organa, odgovor je konačno dostavljen – naš zahtev je odbijen. Kao razlog je navedeno da su podaci koje smo tražili označeni sa „strogo poverljivo“ i „državna tajna“, kao i da je takvu odluku doneo lično ministar unutrašnjih poslova, Nebojša Stefanović.\nOvakav odgovor nedvosmisleno ukazuje na to da službe bezbednosti prisluškuju telefone aktivista inicijative Ne da(vi)mo Beograd, odnosno da su aktivisti proglašeni za pretnju po bezbednost zemlje.\nU prethodnom periodu, svi oni koji su ukazivali na nezakonito delovanje vlasti ili čak samo postavljali „nezgodna“ pitanja o rušenju u Hecegovačkoj, bili su na udaru prorežimskih tabloida i izliva besa predstavnika vlasti. Međutim, poslednja dešavanja ukazuju na to da je na redu nova, strašnija faza, u kojoj umesto kriminalaca koji noću vezuju građane i ruše Beograd, na optuženičkim klupama sede novinari, dok se građani koji ne ćute proglašavaju pretnjom po bezbednost zemlje jer ministar tako želi, a ne zato što zakon ili dokazi tako govore.\nDok se predstavnici vlasti poigravaju svojim ovlašćenjima, građani već više od sedam meseci nisu dobili nikakve odgovore o počiniocima i nalogodavcima kriminalnog rušenja u Savamali. Umesto osvetljavanja uloge vrha beogradske vlasti u ovom kriminalnom delu, kao i njene sprege sa osobama iz samog vrha MUP-a, ono što jesmo dobili su zataškivanje i relativizacija odgovornosti sa jedne, a pretnje, praćenja, zastrašivanja i organizovanu hajku režimskih medija sa druge strane.\nNas neće uplašiti represivni aparat sistema koji je u punom kapacitetu upregnut kako bi se sakrila istina. Nećemo odustati dok se na čistac ne isteraju i pravdi privedu bahati nasilnici na vlasti, kao i kumovi i ortaci za koje rade.\nZahtevamo da znamo zašto se prisluškuju telefoni građana. Zahtevamo da znamo da li to postoji lista pitanja koja građani imaju pravo da postave i ko je uređuje. Zahtevamo da znamo šta nas to čini pretnjom po bezbednost sopstvene države. Zahtevamo pravu istinu o kriminalnom rušenju u Savamali i pravu istinu o pozadini projekta „Beograd na vodi“.\nOdgovore koje nam je dostavilo Ministarstvo unutrašnjih poslova možete preuzeti ovde:\nDobrica Veselinović – Odgovor MUP\nKsenija Radovanović – Odgovor MUP\nОбјављено: децембар 6, 2016


Forum beogradskih gimnazija je zauzeo stav da u ovom trenutku Srbija nije spremna za ovako veliki iskorak\nForum beogradskih gimnazija (FBG) saopštio je u petak, 25, oktobra, podržava najavljenu mogućnost odlaganja primene novog koncepta velike (državne) mature i smatra takvu odluku neophodnom.\n„Od najave uvođenja velike mature Forum beogradskih gimnazija je zauzeo stav da u ovom trenutku Srbija nije spremna za ovako veliki iskorak, odnosno da je pre uvođenja novog koncepta mature istu neophodno temeljno pripremiti kroz pilot projekte jer bi svako srljanje vodilo u rizik od potpunog fijaska”, navodi se u saopštenju, prenosi Tanjug.\nKao glavni argument za odlaganje velike mature ističu probleme sa kojima se obrazovni sistem suočavao kroz realizaciju završnog ispita za osnovne škole, što je kulminiralo „curenjem testova” iz štamparije na poslednjem ispitu.\n„Ako zanemarimo činjenicu da u je u ovom trenutku teško obezbediti regularne uslove za polaganje mature u čitavoj zemlji, smatramo i da je potpuno nelogično uvoditi novi koncept mature od školske 2020/21. godine jer su srednjoškolci, koji bi te godine polagali maturski ispit, školu pohađali po starom planu i programu, dok se novi koncept maturskog ispita usklađuje sa reformisanim programima”, naglašavaju u saopštenju.\nTagovi :Forum beogradskih gimnazija, gimnazije, gimnazijsko obrazovanje, velika matura\nOdlaže se dražavna matura – Ružić: Neće je biti ni od 2022. godine, omela nas je korona


Bez ukidanja taksi nema dijaloga, a tako ni napretka Prištine\nJuli 14, 2019 Juli 14, 2019 admin 0 Comments\nBEOGRAD – Bez ukidanja taksi koje je Priština uvela, neće biti dijaloga sa Beogradom, a tako ni napretka Prištine u procesu evropskih integracija, ocenio je poslanik u austrijskom parlamentu Kristijan Kovačević, uz opasku da bi Srbija daleko brže napredovala na putu ka EU da nema kosovski problem. „Ako Priština želi da napreduje, kako u rešavanju odnosa sa Beogradom, tako i na putu ka EU, trebalo bi da ukine takse“, poručio je u intervjuu Tanjugu Kovačević, inače poslanik Socijaldemokratske partije Austrije (SPO) i predsednika parlamentarne grupe austrijsko-srpskog prijateljstva.\nOn je podsetio da je stav Austrije da je rešavanje kosovskog problema moguće samo uz kompromis i da nijedna strana ne može da insistira na svojim pozicijama bez pomeranja.\n„Evropa i zapadni svet reagovali su negativno na takse. Sve dok su takse na snazi neće biti moguće tražiti rešenje kosovskog problema”, kazao je Kovačević.\nSmatra da će se Evropska komisija, čim se novi saziv bude formirao, posvetiti obnavljanju dijaloga.\nKovačević, inače prvi poslanik srpskog porekla u austrijskom parlamentu, naglašava da zvanični Beč želi da ima što bolje odnose sa Srbijom, koju vidi kao deo Evrope i zbog toga se zalaže za njenu integraciju u EU.\n„Posle rešenja kosovskog problema diplomatskim putem, Srbija može još brže da napreduje ka EU“, naveo je on.\nKovačević ističe da Austrija pomaže Srbiji na putu u EU, te je tako i parlament uspostavio stipendije za službenike skupštine Srbije kako bi došli na praksu i preuzeli znanje Austrije.\nŠto se proširenja EU tiče, on smatra da je francuski predsednik Emanuel Makron u pravu kada kaže da je neophodna reforma Unije, ali da se ne slaže da to ne može ići paralelno sa procesom proširenja.\n„Ne bi bilo pametno da EU kaže da zaustavlja proces evropske integracije, posebno Srbije i Crne Gore, koje su najnaprednije na tom putu. Mislim da po pitanju evropske integracije tih zemalja ne treba gubiti vreme“, objasnio je on.\nKovačević ističe da ne bi bila dobra poruka građanima Zapadnog Balkana da EU zaustavi ovaj proces.\nGovoreći o Srbiji, gde je ovih dana boravio u poseti, Kovačević kaže da je u proteklih pet godina došlo do pozitivne promene imidža zemlje u svetu, pa tako i Austriji.\n„Primetilo se od početka rata na prostoru bivše Jugoslavije do 2000-tih da je imidž Srbije bio loš, pre svega zato što je zapadna strana većinom krivicu za sve loše pripisivala Srbiji. U poslednjih pet godina to se promenilo“, kazao je on.\nKovačević je naglasio da je Srbija važan partner Austriji, a to se odražava posebno u ekonomskoj saradnji.\nŠto se njegove stranke tiče podsetio je da je SPO, koja je bila na vlasti pre poslednje vlade Sebastijana Kurca, uvek imala odlične odnose sa Srbijom.\n„Naši premijeri, Fajman i Kern imali su uvek dobre odnose sa srpskim kolegama, i zalagali su se za evropsku integraciju Srbije“, podvukao je on.\nGovoreći o svojoj političkoj karijeri, Kovačević je objasnio da je izabran kao poslanik iz pokrajine Tirol, a da je po ulasku u poslaničke klupe odmah rekao da, kao prvi poslanik srpskog porekla, tu priliku želi da iskoristi da se bori i za srpsku zajednicu i uopšte za građane sa prostora bivše Jugoslavije u Austriji.\n„Želim da budem njihov glas u austrijskoj politici. To do sada nisu imali na ovako visokom nivou. U Austriji živi više od 300.000 Srba, kako sa austrijskim državljanstvom, tako i bez državljanstva, te je normalno da i njima treba glas u politici. To želim i trudim se da budem ja“, poručuje Kovačević.\n← Velike gužve na ulazu i izlazu iz Srbije: Na ovom prelazu čeka se i do tri sata\nODLUKA USVOJENA JEDNOGLASNO: Srbija formira bazu DNK za “nestale bebe”! →\n“Nema to veze sa državom”: Crnogorci pokušali da objasne zbog čega nisu otvorene granice sa Srbijom\nMaj 26, 2020 admin 0\nVUČIĆ SA FRUŠKE GORE PORUČUJE: Ne vidim rešenje za KOSOVO\nFebruar 1, 2020 admin 0


Gondola – Zapadna Srbija\nGondola neće raditi od 30. marta do 9. aprila zbog planskog servisiranja\nIz „Gold gondole“ na Zlatiboru obaveštavaju da gondola neće raditi u periodu od 30. marta do 08. aprila. U tom periodu izvršiće se nekoliko intervencija na gondoli u sklopu planiranog … Pročitaj više\nTags Gondola, Zlatibor Leave a comment\nZa 20 dana gondolom se provozalo 25.000 ljudi\nPanoramskom Gold gondolom na Zlatiboru se u prvih 20 dana rada vozilo oko 25.000 ljudi, rečeno je danas Tanjugu u Turističkoj organizaciji Zlatibora. Kažu da je interesovanje za gondolu sve … Pročitaj više\nZLATIBOR: Uskoro i probni rad gondole! Još jedna gondola od Tornika do Čigote\nPredsednik opštine Čajetina Milan Stamatović je danas obišao lokaciju početne stanice gondolske žičare na Zlatiboru i izrazio je zadovoljstvo trenutnom dinamikom i realizacijom radova. -Nakon ovog uplitanja i podizanja drugog … Pročitaj više\nTags Gondola, Milan Stamatović, Zlatibor Leave a comment\nMilan Stamatović, predsednik opštine Čajetina, rekao je da za vreme vanrednog stanja i epidemije koronavirusom nijedan hotel na Zlatiboru nije radio. Nakon današnjeg ukidanja vanrednog stanja, prema njegovim rečima hotelijeri … Pročitaj više\nTags Gondola, Hoteli na Zlatiboru, Milan Stamatović, Zlatibor Leave a comment